text:
Naidheachdan 11:00m
1 An Dùbhlachd 2015 Ùraichte aig Ùraichte aig
Siria
Chaidh cur às do Cheistean a' Phrìomhaire ann an Taigh nan Cumantan a-màireach, airson làn-là deasbaid a thoirt do Bhuill-Phàrlamaid air Siria. Tha dùil gun aontaich an Caibineat an-diugh fhathast ri moladh Dhàibhidh Chamshroin airson ionnsaighean adhair bho Bhreatainn. Tha coltas a-nise gum faigh an Riaghaltas taic airson sin ann am bhòt anns na Cumantan an ath-oidhche.
A' Ghearmailt
Dh'aontaich Riaghaltas na Gearmailt taic armaichte a thoirt dhan Fhraing na sabaid an aghaidh IS. Bheireadh a' Ghearmailt seachad plèanaichean sgrùdaidh, friogaid nèibhidh, agus suas ri 1,200 saighdear. Feumaidh am plana fhathast aonta bho Phàrlamaid na Gearmailt.
Ospadal na Bàn-righinn Ealasaid
Chan eil ospadal ùr na h-Alba - Ospadal na Bàn-righinn Ealasaid an Glaschu - a' toirt cùraim cheart do sheann daoine a rèir luchd-sgrùdaidh. Thuirt a' bhuidheann Piseach Slàinte na h-Alba gun robh an t-ospadal a' dèanamh gu math ann an còig raointean sgrùdaidh, ach gun robh uireasbhaidh ann an 18 raointean. Am measg an fheadhainn air an robh dìth bha an dòigh anns an robh iad a' dèiligeadh ri seann daoine agus a' toirt cùraim seachad airson stròc.
Dachaigh-Cùraim
Chaidh ceistean mòra a thogail mu shlàinte is sàbhailteachd an fheadhainn a tha a' fuireach ann an dachaigh chùraim ann an Inbhir Nis. Bha luchd-sgrùdaidh a' chùraim air dachaigh Highview a chàineadh na bu tràithe am-bliadhna, 's air òrdachadh dhaibh piseach a thoirt air cùisean. Ach ann an aithisg ùr tha an luchd-sgrùdaidh ag ràdh nach deach a' chuid mhòr de na h-atharrachaidhean a dh'iarr iad a chur an sàs idir.
Ineos
Cheannaich a' chompanaidh mhòr cheimigeach Ineos raointean ola anns a' Chuan a Tuath, a tha a' cur air tìr 8% de ghas Bhreatainn. Bha iad le fo-chompanaidh Ghearmailtich den bhuidhinn N1 Energy. Thuirt Ineos gun cumadh na raointean gas ri aon dachaigh anns gach deich ann am Breatainn.
Bann-leathann Luath
Tha bann-leathann luath fhathast a dhìth air companaidhean agus dachaighean a-muigh air an dùthaich, a rèir rannsachaidh ùir a rinn Ofcom. Thuirt an riaghladair fòn is eadar-lìn gun deach adhartas a dhèanamh, ach gu bheil 1.5m dachaigh ann an sgìrean dùthchail fhathast gun eadar-lìon de 10 MB san diog - sin an t-astar a tha an Riaghaltas a' gealltainn dhan a h-uile duine.
Diluain an Eadar-Lìn
Ghabh muinntir nan Eilean Siar barrachd chothrom air bargain air-loidhne Diluain an Eadar-Lìn (Cyber Monday) na àite sam bith eile, a rèir dàta a chaidh fhoillseachadh. Fhuair a' chompanaidh analais PCA Predicts gun deach na cheannaich daoine air-loidhne an-àirde an-dè, ach gun deach e an-àirde sna h-Eileanan barrachd air àite sam bith eile. Air feadh Bhreatainn bha ceannach air-loidhne an-àirde 13% seach an àm seo an-uiridh.


c: text/html

text:
Nuair a bha mi ag obair air ACDD, bha leth-bhreac de The Algebraist le Iain M Banks ri taobh mo leapa agus chleachd mi an nobhail aige mar reul-iùil dhan sgrìobhadh agam fhìn. ’S e The Algebraist an leabhar as fheàrr leam le Banks. Is toil leam am ficsean saidheans aige air fad, agus is toil leam na leabhraichean ficsean-litreachail aige cuideachd, gu sònraichte The Crow Road agus The Wasp Factory, ach dhomhsa dheth, tha The Algebraist a’ seasamh a-mach thar càch. Saoilidh mi gur ann anns The Algebraist a chìthear mac-meanmna ainmeil an ùghdair ag obair aig àrd a chomais, agus tha an sgrìobhadh gu sònraichte làidir ann cuideachd. Tha an sgeulachd làn na h-àbhachd dorcha leis an aithnichear Banks, agus air a h-innse ann an rosgrannan a tha cho soilleir ri glainne. Fhad ’s a bha mi ag obair air ACDD, thàinig mi air ais do The Algebraist uair agus uair, a’ faighneachd orm fhìn, an robh na rosgnannan agamsa a’ tighinn faisg air an aon soilleireachd?
Tha mi a’ caoidh na naidheachd gun do chaochail Banks, an toiseach, mar leughadair, a chionn ’s gun do chaill sinn cuideigin cho tàlantach cho garbh òg, ach cuideachd, mar sgrìobhadair, a chionn ’s gun do chaill mi gaisgeach.

robotstxt: allowed

filter: keep


text:
Rabhadh mun bhann-leathann
Cha tig piseach air suidheachadh a' bhainn-leathainn 's na h-Eileanan an Iar airson co-dhiù dà bhliadhna eile.
'S e sin an rabhadh a fhuair muinntir Uibhist a Tuath bho Iomairt na Gàidhealtachd 's nan Eilean aig coinneimh de chomhairle coimhearsnachd an eilein oidhche Dhiardaoin.
Thog grunn dhaoine dragh mu sheirbheis a' bhainn-leathainn - cho cosgail agus cho slaodach 's a tha i, cho tric ' s a bha trioblaidean teicnigeach ann - is gu dearbh mar a tha sgìrean anns na h-Eileanan an Iar a tha fhathast as aonais na seirbheis.
Chaidh innse dhaibh gu bheil obair is còmhraidhean a' dol air adhart ann an oidhirp an t-seirbheis a leasachadh, is gur e an ceangal eadar na h-Èileanan is Tìr-Mòr gu ìre mhòr a bu choireach son uireasbhaidhean san t-seirbheis.
Càbal
Thuirt an riochdaire bho HIE aig a' choinneimh gu bheil dùil gun tèid càbal ùr fibre-optic a chur tarsainn a' Chuain Sgìth an ceann dà bhliadhna.
Fàgaidh sin gum bi e comasach bann-leathann nas luaithe fhaighinn na an t-seirbheis a th'ann an-dràsta.
Chuala a' choinneamh ge-tà nach tèid seirbheis a' sgaoileadh dha na sgìrean anns na h-Eileanan an Iar a tha an-dràsta as aonais a' bhainn-leathainn.
Chaidh innse gur e am fuasgladh a b' fheàrr càbal a ruith eadar na bailtean gu leìr - ach gum biodh cosgais fìor mhòr an lùib sin.


text:
Facail, Uilleam MacDhùnlèibhe
Words, William Livingstone
Ceòl, Clare Jordan
Music, Clare Jordan
Fiolm Didsiteach, Raymond Lafferty
Digital Film, Raymond Lafferty
Riochdaire, Iseabail Nic an t-Sagairt
Producer, Iseabail Mactaggart
Tha sinn taingeil airson taic bho na buidhnean a leanas:
We gratefully acknowledge the financial support of:
Argyll and Bute Council, Awards for All, Bòrd na Gàidhlig, Iomairt Ghàidhlig Ìle is Dhiùra, Caledonian MacBrayne, Comunn na Gàidhlig, Creative Scotland, The Mactaggart Third Fund, The Schroder Foundation.


text:
- TIOTAL
- J Scott Skinner
- EXTERNAL ID
- GAIRLOCHM_1116
- ÀITE
- neo-aithnichte
- NEACH-FIOSRACHAIDH
- Taigh-tasgaidh Dualchas Gheàrrloch
- AITHNEACHADH MAOINE
- 6440
- KEYWORDS
- luchd-ciìil
luchd dèanmh ciùil
Dealbh-camara de Sheumas Scott Skinner san èideadh Ghàidhealach.
'S e duine ainmeil a bh' ann an Seumas Scott Skinner, mar dhannsair Albannach agus mar fhear na fìdhle. Rugadh e ann am Beannchar faisg air Obar Dheathain, agus b' e mac maighstir an dannsa bho thaobh Dheathan a bh' ann. Bhiodh e a' dèanamh suas ceòl agus bhiodh e an-còmhnaidh air thuras agus cuideachd bhiodh e a' teagasg 'callisthenics' agus dannsa do mhuinntir na dachaigh rìoghail ann am Baile Mhoireil. Ann an 1893 rinn e cuairt timcheall air Ameireaga còmhla ri Uilleam MacIllFhinnein, am pìobaire 's an dannsair ainmeil.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Gairloch Heritage Museum


text:
Ceist mu ghunnaichean
Corra mìosan air ais, sgriobh mi mu mar cho furasta sa tha e a bhith siubhail air itealan le gunna. Chan eil mi a'ciallachadh le gunna nad làmhan ach le gunna nad cheasaichean gus am bith e agad an àite far a bheil thu a'dol. Sgrìobh dithis ceistean thugam mu dheidhinn sin beagan ùine as dèidh sin 's chan fhaca mi iad ach corra làithean air ais.
Seo na ceistean a sgrìobh iad:
"Chan eil mi buileach cinnteach gu bheil mi a' tuigsinn carson a bhiodh feum aig daoine air gunna gan dìon...Dè seòrsa cunnartan a bhiodh aig bannais? Gad dhìon bho dè sèorsa olc eile?...Nach biodh poileas sna Stàitean Aonaichte math gu leòr dhut-sa?"
agus:
"Tha an dearbh cheist agam. Carson a dh'fheumas tu gunna neo dion idir air a' phlean?"
Gun teagamh, tha iad caran mi-thuigseach carson ghiulainn-se neo duine sam bith eile gunna.
A'chiad rud a bu chòir dhomh ràdh 's e nach e seo rud neo-àbhaisteach idir a bhith toirt gunna ann an Alasca. Mar eiseimplir, corra seachdainnean air ais, as leth an obair agam mar innleadair, b'fheudar dhuinn beagan rannsachadh a dhèanamh taobh a-muigh timcheall air phuirt-adhar Yakutat airson pròiseact a th'agam thall an sin. Mus deach sinn ann, bha sinn a'bruidhinn ri fhear-stiùiridh a'phuirt-adhar agus sa chomhradh sin, mhol e dhuinn gunnaichean a thoirt leinn air sàilleamh mathain. Tha gunna oifis againn agus sin a thug sinn leinn. Ach nan robh cuideigin eile ga chleachdadh bhithinn air an gunna-làimhe agamsa a thoirt leam. Cha robh againn cead a dh'iarraidh bho dhuinn dubh neo geal airson a dheanamh. 'S e rud cho nàdarach sa ghabhas. Agus cuimhnich, bha sinn ag obair faisg air a'phort-adhar far an robh itealain a'falbh 's a'tighinn.
Rud eile a thachairt corra bliadhnaichean air ais. B'fheudar dhuinn cuideigin leigeil air falbh agus obh obh, abair duine feargach làn de rabhaidhean! As dèidh làimh, dh'fhaighnich mi dhan fhear-stiùiridh agam nan robh e dhen bheachd an gabhadh fòirneart a bhith an lùib a sin. 'S thuirt e gu robh. Dh'fhaighnich dha an uair sin nan cuireadh e dragh air nan toirinn gunna dhan oifis fad greis gus an socraicheadh cùisean. Agus thuirt e nach cuireadh dragh sam bith air. Mar sin, fad mu dhà sheachdainn as dèidh sin, bha gunna agam sa mhàilid agam gus an robh sinn an ìre mhath cinnteachd gu robh an duine sin air am baile fhàgail.
Chan eil mi airson chuir sìos air a'phoileas ach chan eil iad 'math gu leòr.' 'S e nàdar de faoin-sgeulachd do chloinn gu bheil na poileas ann airson do phears fhèin a dhìon. Tha am poileas ann gu h-àraidh airson smachd a chumail air cùisean san fharsaigneachd, gus an t-sìobhaltachd againn a chumail sìobhaltach mar gum bhiodh. An fhìrinn, dhaibh-san, chan eil annad ach àireamh-statisticach. Mar as trice, an rud a nì am poileas 's e sgioblachadh nan corp 's rannsachadh na cùise 's 's dòcha gum faigh greim airsan as coireach.
Agus tha an adhbhar a thug mi gunna air an turas againn as t-earrach na dhearbhadh de sin. 'S ann an Kodiak a bha a'bhainnis 's mu dhà mhìos roimhe sin, chaidh dithis a mharbhadh ann an sin. Chaidh iad an losgadh sìos 's chan eil for neo fios aig a'phoileas cò a rinn e neo carson. Sgioblaich iad na chuirp 's rannsaich iad a'chùis 's chun an latha an-diugh tha am murtair fhathast ma-sgaoil! Mar sin, bha e caran nàdarach gun toirinn leam gunna dhan àite sin.
Mun bhideo: 's e 45 acp 1911 a tha mi a'losgadh. 'S e deagh ghunna a th'ann. 'S ged a tha e caran aotrom an aghaidh mathain, 's e seo an gunna as àbhaist a bhith agam nuair bhios mi air falbh bhon rathad air na mondaidhean.


text:
Feòragan ruadh gan gluasad dhan Ghàidhealtachd
Thèid 70 feòrag ruadh a ghluasad bho sgìrean air taobh sear na Gàidhealtachd agus Sgìre Mhoireibh gu taobh siar na Gàidhealtachd ann an oidhirp an àireamh a th' ann dhiubh àrdachadh.
Tha a' bhuidheann, Trees For Life, gan gluasad leis gu bheil feòragan glasa, a tha toirt droch bhuaidh air an fheadhainn ruadh, pailt air an taobh sear agus tha coilltean air an taobh siar a tha freagarrach dhaibh.
Tha am pròiseact a' coimhead ri deich àitean air taobh siar na Gàidhealtachd son teaghlaichean ùra a stèidheachadh.
Dì-choilltean
Tha mòran choilltean air a' Ghàidhealtachd freagarrach airson nam feòragan ruadh 's tha iad fad air falbh bho na feòragan glasa air a bheil galairean a chuireas às dhan fheòrag ruadh.
'S toil le feòragan ruadh a bhith dol bho chraobh gu craobh agus, aig aon àm, cha leigeadh iad a leas spòg a chur air an talamh leis na bh' ann de choilltean air feadh Alba.
Ach, thairis air na bliadhnaichean, tha dì-choilltean air cur às dhan na dachannan aca.
Tha Trees for Life air 33 feòrag ruadh a ghluasad mur-thà bho Fharrais agus Srath Spè a-nùll gu Sildeag air a' chost an iar agus tha cùisean a' còrdadh riutha an sin agus tha feòragan beaga air a bhith aca.
Coimhearsnachd ionadail
Tha a' bhuidheann, agus daoine às na sgìrean fhèin, air a bhith a' cumail sùil gheur air an t-suidheachadh, agus tha Oificear Fiadh-bheatha na buidhne, Becky Priestley ag ràdh gu bheil e cudromach gu bheil na coimhearsnachdan an sàs ann a bhith a' cur dìon air na beathaichean beag prìseal seo.
"Tha e còrdadh ri daoine a bhith faicinn nam feòragan faisg air làimh", thuirt i.
"Thathas a' biadhadh nam feòragan son dhà no trì mhìosan aig toiseach gnothaich - fhad 's a tha iad a' fàs cleachdte ris an dachaigh ùr aca - ach chan eil e toirt fada gus am bi iad a' dol a-mach dhan àrainneachd ùir aca 's a' faighinn a' bhìdhe aca fhèin".


text:
Product Description
Details
A superb long-awaited debut CD. Mary takes Gaelic song along the contemporary line of clarity and emotion. Classic & newer songs of love, of longing, warnings & happiness. From Mary's home district of Ness, Lewis, Uist & Ireland. Excellent backing. Track Listing: Cul Do Chinn; Thoir Mo Shoraidh Le Durachd; Amhran Do Dh'Aonghas Mac Ailein; Bata Dhomhnaill A Chrogain; A FhleasgaichA Chrogain; He Na Filibhig; Marbhrann Do Mhacleoid; Saighdear Chaluim bhain; Dull Ri Rubha An T-Siumpain Fhaicinn; Dh'eirich Mi Moch Mhadainn Earraich; Bha Mi Raoir As 'N Taigh-Osta; Ill A Bho Dhubh; An T-Lorram Niseach; Thainig Am Post; Da mBeinn I Mo Bhadoir
Additional Information
Additional Information
Customer Reviews
You may also like
White Nights
CD-Audio
A National Treasure
CD-Audio
Cille Bhride
CD-Audio
Jennifer Roland - Wings
CD-Audio
Anne Chaurand - Celtia
CD-Audio
A Celebration of Clyde Valley Jazz
CD-Audio
Venus In Tweeds
CD-Audio
Gems From The Attic
CD-Audio
Another Box Ticked
CD-Audio
Christy Leahy and Caoimhin
CD-Audio
The Long Road Home
CD-Audio


text:
Naomh Adhamhnán
B' e aba ann an Ì Chaluim Chille (679–704) agus neach-lagha clèireachail a bha ann an Naomh Adhamhnán (627/8 – 704). Canar Saint Adamnan ris sa Bheurla, ach ann an Èirinn chithear cruth Beurla mar Saint Eunan cuideachd.
Chan eilear buileach cinnteach far an do rugadh e, ach canar cuid gum b' e Ráth Bhoth ann an Contae Dhún nan Gall an t-àite-breith aige. Ann an 679, thòisich e mar aba ann an Abaid Ì Chaluim Chille. B' e esan an naoidheamh aba an dèidh Chaluim Cille. Chaochail e ann an 704. Tha e na naomh ann an Èirinn agus Alba agus tha e na dhuine cudromach ann an eachdraidh an dà dhùthaich cuideachd. Dh'fhàs e ainmeil air sgàth 's na leabhraichean a sgrìobh e.
Na h-obraichean aige
'S e "Vita Columbae" an leabhar as cudromaiche aige a bhios a' toirt seachad fiosrachadh mionaideach mu bheatha Calum Cille. Rinn e cruinneachadh mu àitichean naomh ann an "De Locis Sanctis".
Bha e an sàs gu mòr cuideachd gus lagh ùr a chur air bhonn ris an canar "Cáin Adomnáin", (Lagh Adomnán) no "lex innocentium" (Law of Innocents sa Bheurla) an-diugh. Bha Cáin Adomnáin a-mach air daoine a dhìon nach eil an sàs ann an cath. Chuir an lagh peanasan air marbhadh luchd clèireachail, clann no boireannaich; mar eisimpleir:
whoever slays a woman ... his right hand and his left foot shall be cut off before death, and then he shall die ...
Eadar-theangachaidhean
- Alan Orr Anderson, Marjorie Ogilvie Anderson (deas.): Adomnan's Life of Columba. Clarendon Press, Oxford 1991
- Reeves, William, James Henthorn Todd (deas.). Vita Sancta Columbae: The life of St Columba founder of Hy, written by Adamnan, ninth Abbot of Iona. Dublin: Dublin University Press for the Irish Archaeological and Celtic Association, 1857. Ri fhaotainn aig CELT
- Denis Meehan (deas.): Adamnan's De Locis Sanctis. The Dublin Institute for Advanced Studies, Dublin 1958 (Scriptores Latini Hiberniae. 3)
Ceanglaichean a-mach
- Cáin Adomnáin bho Kuno Meyer aig Internet Medieval Sourcebook


text:
- TIOTAL
- Ceann Tuaigh Iarainn
- EXTERNAL ID
- QZP40_2471_1860-1862_P491
- DEIT
- 1862
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31533
- KEYWORDS
- iarann
làmhaidhean
tuaghan
buill-airm
cinnidhean
sabaid
rudan àirseachail
Chaidh an ceann tuagh-chatha seo a lorg air cladhach àirseachail aig Leargan, Raineach anns na 1860an. B' e pàirt de dh'fhearann Chlann Mhèinn a bh'ann an Leargan. Bha droch làithean aig Clann Mhèinn a' sabaid anns a' 15mh linn an aghaidh a' Mhadadh-allaidh Òg, Niall Stiùbhart, ogha Madadh-allaidh Bhàideanaich, is an uairsin fad iomadh bliadhna an aghaidh Clann MhicGriogair.
Gheibhear an dealbh seo ann an leab. IV de 'Proceedings of the Society of Antiquaries in Scotland', 1860-1862


text:
Àrd-Oifigear a' leigeil dheth a dhreuchd tràth
Tha Àrd-Oifigear NHS Roinn a' Mhonaidh, Richard Carey, a' leigeil dheth a dhreuchd tràth, dìreach cola-deug an dèidh dhan Chathraiche, Bill Howatson, a dhreuchd fhèin fhàgail.
Thuirt Mgr Carey feasgar Dihaoine gun robh e tàmailteach gun robh an càirdeas eadar àrd-dhotairean agus àrd-manadsairean air briseadh sìos.
Tha dotairean air a bhith a' gearan gu làidir mu ghainne luchd-obrach agus gainne airgid, gu h-àraidh ann an Obar Dheathain.
Tha cuid de dh'àrd-dhotairean air draghan a thogail mu shàbhailteachd nan euslainteach.
Cha deach ceann-là crìochnachaidh Mhgr Carey aontachadh fhathast.


text:
- TIOTAL
- Eilean Ratharsair, a' cur air an Dealan-uisge
- EXTERNAL ID
- GB232_RAMSAY_D893_1_11_018
- ÀITE
- Am Bràighe
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Port Rìgh
- DEIT
- 14 Màrt 1956
- LINN
- 1950an
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 8984
- KEYWORDS
- dealan-uisge,
Lochan an Stòir
Ratharsair
dealan
stèisean cumhachd
A' Bhràighe
Baile Meadhanach
Air 14 Am Màrt 1956, chruinnich buidheann de mhuinntir an àite, daoin'-uasal agus oifigich Bòrd Dealan-uisge Ceann a Tuath na h-Alba aig Baile Meadhanach sa Bhràighe san Eilean Sgitheanach gus tòiseachadh a' comharrachadh an dealan a' tighinn a dh'Eilean Ratharsair. Bha an cumhachd a' tighinn bho stèisean Lochan an Stòir, tro chàball fad 1 1/4 mìle fon uisge a' fàgail an Eilean Sgitheanaid aig An Àird sa Bhràighe gu Suidhisnis ann an Ratharsair. Chaidh a' chuir air le Màidsear Seanailear Haraidh Dòmhnallach, sealbhadair Oighreachd Am Bràighe. Diogan an dèidh sin, chaidh dà rocaid mhòr a losgadh à Ratharsair mar chomharra gun robh an dealan air ruighinn. Tha an dealbh camara a' sealltainn a' bhuidhinn a chruinnich leis a h-uile sùil air cuir air an dealain, agus am pìobaire Donaidh Mac Coinnich à Port Rìgh deiseil airson a tachartas a chomharrachadh.
An dèidh an dealan a chuir air agus na h-òraidean, a chaidh a chuir a Ratharsair air fòn-rèidio, Chaidh am pàartaidh oifigeil a-null a Ratharsair air bàt'-iasgaich. Chuir Bòrd an Dealain-uisge air dòigh taisbeanadh de dh'innealan dealain agus taisbeanadh còcaireachd aig Taigh Bhorghasdail. Thill am pàrtaidh oifigeil an uair sin air ais dhan Eilean Sgitheanach a' ruighinn mu 5 f.
Rinn Niall MacIllEathain, BP Siorrachd Inbhir Nis, tagradh ris a' Bhòrd gus na cosgaisean barantaichte as ìsle a lùghdachadh dha luhd-còmhnaidh Ratharsair. Bha Bòrd an Dealain-uisge air suim £3 gach rùm a shuidheachadh le £9 air a' char as ìsle gach bliadhna airson ga teaghlach. Choinnich buidheann den luchd-còmhnaidh ri Mgr MacIllEathain agus rinn iad soilleir dha o nach robh ach dà rùm anns a' mhòr-chuid de thaighean gun robh an t-suim seo ro àrd. An dèidh barganachadh, dh' aontaich am Bòrd gun robh Ratharsair sònraichte, agus chuingealaich iad an t-suim barantaichte gach bliadhna gu £6.
Chaidh cead a thoirt do Bhòrd Dealan-uisge Cheann a Tuath na h-Alba dam agus stèisean cumhachd a thogail aig Lochan an Stòir san Eilean Sgitheanach ann an 1949. Anns a' phròiseact seo, chaidh uisge à Loch Fada agus Loch Leathann a chur còmhla an loch-tasgaidh ùr Lochan an Stòir le stèisean dealain gu h-ìosal orra ann am Bàgh Bheararaig. Thòisich obair togail tràth sa bhliadhna 1950 agus thòisich e ag obrachadh sa Chèitean 1952. Roimhe seo, dheigheadh dealan a chumail ri corra thaigh ann an sgìre an Ath Leathann le càball fon mhuir à Caol Loch Aillse, le dealan à stèisean cumhachd Drochaid Nòsdaidh. Bha gineadair beag aig an Taigh-òsta Rìoghail ann am Port Rìgh a chumadh dealan ri solas sràide agus ri beagan thaighean. Bha gineadairean aig cuid bu mhotha dhe na taighean-òsta agus aig cuid de na taighean mòra.
Chaidh Bòrd Dealan-uisge Cheann a Tuath na h-Alba a stèidheachadh fo chumhachd Achd Leasachaidh Dealan-uisge (Alba) 1943. Chaidh am Bile a chur air adhart le fear Tòmas MacIain aig Taigh nan Cumantan. Chuir e an cèill gum biodh e na fhuasgladh do chuid bho dhuilgheadasan a bha aig a' Ghàidhealtachd aig an àm le bhith a' cleachdadh 'comas mòr falaichte na sgìre' ('the great latent power of the region'). Dh'inns e do na Cumantan 'gum biodh agus gum bu chòir gum biodh gnìomhachasan, an dà chuid prìobhaideach is poblach, a bhith air an tàladh don Ghàidhealtachd mar thoradh air an leasachadh seo' ('industries, whether owned nationally or privately, will be and ought to be, attracted to locations in the Highlands, as a result of this measure'.)
Bhiodh prìomhachas aig luchd-caitheimh àbhaisteach an toiseach agus an uair sin aig an fheadhainn a bhathas an dùil a chleachdadh tòrr mòr cumhachd. Dheigheadh cumhachd sam bith a bha air fhàgail a reic ris a' Ghriod Nàiseanta. Bhathas airson gun deigheadh prothaidean bho bhith a' reic an dealain seo a chleachdadh gus cosgaisean an lùib a bhith a' cumail dealan ri àiteachan iomallach a lùghdachadh agus gus cuideachadh a thoirt do leasachaidhean sòisealta is eaconamach air a' Ghàidhealtachd. Bha an clàs sòisealta ainmeil seo ag aithneachadh gun robhar a' coimhead air a' Bhòrd mar inneal ann a bhith a' toirt ath-bheothachadh air ceann a tuath na h-Alba, agus chan ann a-mhàin mar bhuidheann cruthachadh dealain.
Bhathar den bheachd gum biodh gu leòr cumhachd às an stèisean cumhachd air Loch Sloy, taobh an iar Loch Laomainn airson na bha a dhìth ann am meadhan agus taobh an iar na h-Alba. Bhiodh a' chumhachd a bharrachd air a chleachdadh gus taic a thoirt do na pròiseactan aig Mòrar agus Loch Aillse air sgàth 's nach biodh e buailteach gum biodh e comasach do na sgeamachan seo a bhith prothaideach. Bha cosgaisean togail nan trì phròiseactan seo air a thomhas aig £4,600,000
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Tosca beò sa Phàrlamaid an-dè #gaidhlig @scottishopera #SP4
Dh’aithris sinn an-dè gun robh Opara na h-Alba gu bhith a’ cluich Tosca beò ann an Talla Poblach na Pàrlamaid. Seo na sgrìobh sinn. Bha sluagh mòr an làthair airson na cuirm seo agus seo beagan dealbhan. Dealbhan le Anndra … Continue reading →...
Air fhoillseachadh le: Pàrlamaid na h-Alba - DiSathairne, 2 dhen Ògmhios, 2012
- Seann-naidheachdan
- Cuir bhòt! Opara na h-Alba agus “a little bit of Tosca” sa Phàrlamaid an-diugh #gaidhlig #sp4
Bidh Opara na h-Alba a’ toirt A Little Bit of Tosca – a leagan beag fhèin de Tosca – gu Pàrlamaid na h-Alba Diardaoin 17 Cèitean. Tha opara ainmeil Puccini, anns a ...Pàrlamaid na h-Alba - DiSathairne, 2 dhen Ògmhios, 2012


text:
Sgeulachdan is fiosrachadh mu na Hearadh gan cruinneachadh
Tha sgioba saor-thoileach air tòiseachadh air seann sgeulachdan agus fiosrachadh a chlàradh anns a h-uile sgìre de na Hearadh.
Tha e mar phàirt de phròiseact dualchais a tha Landscape Partnership a' ruith.
Thèid na thèid a chruinneachadh a chur ann an leabhar-iùil do luchd-turais aig a bheil ùidh ann an dualchas.
Tha an obair air a maoineachadh le Stòras Dualchais a' Chrannchuir Nàiseanta, LEADER Innse Gall, SNH, Bòrd na Gàidhlig, agus Alba Aosmhor.
Dualchas nan Daoine
"Tha sinn a' dol a-mach a chlàradh sgeulachdan mu dheidhinn eachdraidh na sgìre," thuirt Manaidsear an Landscape Partnership, Joan Cumming.
"Gu h-àraid eachdraidh nam bailtean anns na Hearadh.
"Chan eil sinn airson 's gum bi dìreach deataichean is rudan mar sin anns na leabhar, ach gum bi barrachd na sin ann mu dheidhinn na sgìre 's nan daoine fhèin, 's nan rudan a bha daoine a' dèanamh anns na bailtean agus anns na togalaichean beaga anns na bailtean.
"Mar as trice le leabhraichean den t-seòrsa seo, bidh iad a' bruidhinn mu dheidhinn nan togalaichean mòra, 's nan caistealan 's nan daoine a bh' annta.
"Tha sinne airson 's gum bi tòrr eachdraidh anns an leabhar mu dheidhinn nan daoine às an sgìre fhèin 's na dòighean-beatha acasan.
"Tha daoine anns an sgìre a' dol a-mach a chlàradh sgeulachdan bho an nàbaidhean.
"An-dràsta tha sianar ag obair agus tha rùm ann airson sianar eile, oir tha sia innealan eile againn airson clàradh.
"A bharrachd air pròiseactan Gàidhlig, tha pròiseactan ann airson nàdair na sgìre, 's eachdraidh na sgìre 's arceòlas agus geòlas 's rudan mar sin.
"Cuspair sam bith co-cheangailte ri dualchas na Hearadh.
"Bidh làrach-lìn a' dol beò, mar a chanas iad, anns a' Ghiblean, agus anns a' chiad àite 's e am fiosrachadh a th' againn mar-thà a bhios air.
"Ach tha sinn airson 's gum bi an leabhar-iùil air a bheil sinn ag obair, air a chrìochnachadh ro dheireadh na bliadhna.
"Bhiodh e glè mhath nam biodh daoine deònach cuideachadh leis a' phròiseact.
"Tha sinn airson 's gum bi daoine às an sgìre ag obair còmhla rinn ann an dòigh sam bith.
"Ma tha iad airson fiosrachadh fhaighinn, cuir fòn thugainn fhèin ann an seo ann an Scalpaigh air 01859 540462," thuirt i.


text:
Hospice a' cur feum air tuilleadh airgid
20 An t-Ogmhìos 2016 Ùraichte aig Ùraichte aig
Tha Hospice na Gàidhealtachd a' cur feum air faisg air £500,000 airson crìoch a chuir air an togalach ùr aca ann an Inbhir Nis.
Tha a' bhuidheann chathrannas an dòchas sealbh fhaighinn air an togalach san t-Sultain.
Fhuair daoine cothrom sùil a thoirt air an leasachadh aig deireadh na seachdain agus a' chompanaidh togail, Morrison Construction, a' cumail latha fosgail ann.
Chaidh Seonaidh MacCoinnich ann dhuinn.


text:
- TIOTAL
- Loch Coir' Uisge, An t-Eilean Sgitheanach
- EXTERNAL ID
- HCD00487
- ÀITE
- Loch Coir' Uisge
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: An Srath
- LINN
- 1930an; 1940an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12194
- KEYWORDS
- lochan
beanntan
An Cuiltheann
zoomable
deilbh leudachail
Tha Loch Coir' Uisge, a tha dorcha is gruamach gu math tric, aig cridhe a' Chuiltheann, is thathar den bheachd gun deach a chruthachadh le bleith-talmhainn eigheadail o chionn 280,000 bliadhna. Air a peantadh le Turner agus le Sir Walter Scott a' sgrìobhadh mu deidhinn, 's dòcha gur e an coire as ainmeile ann am Breatainn. 'S e bàta à Ealaghol an dòigh as fhasa faighinn thuice do luchd-tadhail nach urrainn no nach eil deònach coiseachd iomadh mìle on rathad as fhaisge. Tha turasan a' dol tarsainn Loch Sgàbhaig gu cidhe beag, is tha frith-rathad à sin thar leac chreagach a tha eadar an loch is a' mhuir
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Gàidhlig air ais aig Sgoil-àraich Thiriodh
Tha foghlam tron Ghàidhlig aig ìre fo-sgoile ann an Tiriodh a-rithist.
Ann an Ògmhios an-uiridh thàinig pròiseact pìleat aig Comhairle Earra-Ghàidheal 's Bhòid airson teagaisg tro mheadhan na Gàidhlig san sgoil-àraich gu crìch.
Ach thàinig pàrantan còmhla o chionn ghoirid agus tha Gàidhlig air tòiseachadh às ùr.
"Tha diofar dhòighean teagaisg air a bhith againn thairis nam bliadhnaichean," thuirt Seonag NicIlleathainn bho Sgoil-Àraich Thiriodh.
Buidheann-obrach
"O cionn ghoirid thòisich sinn le pìleat ùr, 's bha sinn dìreach a' dèanamh foghlaim tro mheadhan na Gàidhlig.
"Sguir am pìleat sin san Ògmhios a' bhliadhna seo chaidh.
"Ach an sin bha mòran de na pàrantan a' faireachdainn gum biodh e math ceisteachan ùr a chur a-mach a thaobh a' chànain, agus an sin thòisich sinn buidheann-obrach a stèidheachadh sa choimhearsnachd.
"Às dèidh dhuinn an ceisteachan fhaighinn air ais, thòisich sinn an dà sheisean. Sa mhadainn 's e Beurla le Gàidhlig ga brosnachadh, agus feasgar dìreach Gàidhlig.
"Tha mun cuairt air 25 sgoilear againn - 13 sa mhadainn, agus 12 feasgar.
"Feasgar 's e dìreach Gàidhlig a bhios sinn a' bruidhinn fad na h-ùine - a h-uile stòraidh, a h-uile òran dìreach ann an Gàidhlig.
Togalach
"Sa mhadainn 's e Beurla a tha sinn a' dèanamh - ach tha sinn fhathast a' cumail a' dol leis na h-òrain 's na stòraidhean is stiùireadh 's a h-uile nì ann an Gàidhlig.
"Tha sinn daonnan a' coimhead mar a tha rudan ag obrachadh. Na clasaichean a tha a' dol air adhart an-dràsta, tha iad a' dol a dh'fhantail mar a tha iad gu as t-Samhradh.
"An sin bidh na pàrantan, an luchd-obrach, 's an sgoil 's a' Chomhairle a' tighinn còmhla a-rithist airson planaichean a chur air adhart airson na h-ath-bhliadhna.
"Is a-rithist, tha sinn an dòchas gum bi na pàrantan a' gabhail pàirt," thuirt i.
'S ann an togalach taobh a-muigh Sgoil Thiriodh a tha an sgoil-àraich an-dràsta.
"Tha dùil againn an ath-bhliadhna, anns an Ògmhios, gluasad a-steach gu togalach na sgoile," thuirt Ms NicIllEathain.
"Bidh sin fada nas fheàrr, o chionn 's gum bi a' chlann bho aois 3 suas gu 18 uile còmhla ann an aon togalach.
"Ma gheibh sinn cead a dhol air adhart, bidh e fada nas fheàrr, o chionn 's gum bi na daoine beaga a-staigh an seo nas fhaisge air na clasaichean Gàidhlig, agus cothroman aca an cànan a bheartachadh."


text:
Leaghadair Loch Abair ga reic
Chaidh innse do luchd obrach Rio Tinto Dimàirt gu bheil iad air tighinn gu aonta le co-bhanntachd de chompanaidhean - SIMEC agus Liberty House - airson leaghadair a' Ghearasdain a ghabhail thairis.
Tha an t-aonta cuideachd a' gabhail a-steach nan goireasan haidhdro ann an Ceann Loch Lìobhain agus am fearann eile aig a bheil gnothach ris an làraich sin air fad.
Chaidh mìosan de cho-chomhairleachadh a chumail eadar Rio Tinto, Riaghaltas na h-Alba agus luchd-ceannach a dh'fhaodadh an leaghadair a ghabhail os làimh.
Obraichean
Tha mu 170 duine ag obair ann agus 's e aon dha na prìomh àiteachan obrach ann an sgìre Loch Abair.
Fon aonta, thathar dòchasach gun tèid na h-obraichean a dhìon.
Thuirt Ceit Fhoirbheis, BPA na sgìre, gu robhar air a bhith ag amas air dreuchdan a ghlèidheadh agus obair a chumail san leaghadair.
Dh'innis Rio Tinto aig toiseach na bliadhna gu robh iad a' sgrùdadh mar a bhathar a' ruith an leaghadair.
Dhearbh iad air a' mhìos a chaidh seachad gu robh iad an-sàs ann an còmhraidhean mu bhith a' reic na làraich.
Tha cha mhòr 90 bliadhna bho chaidh an leaghadair, a tha suidhichte faisg air Beinn Nibheis, a stèidheachadh.


text:
Cuirm tilleadh-dhachaigh aig a' Mhòd
Bidh Mòd Nàiseanta Rìoghail na bliadhna seo a' fosgladh le cuirm tilleadh-dhachaigh ann an Tallaichean a' Chorrain anns an Òban air an 9mh là den Dàmhair.
Tha dùil ris na mìltean de dh'fharpaisich agus luchd-amhairc bho fhad is farsaing.
Tha Karen NicMhathain, agus Dòmhnall Seathach bho Chapercaillie am measg na bhios a' gabhail pàirt sa chuirm, a thuilleadh air Kirsteen NicDhòmhnaill agus Còmhlan Traidiseanta Àrd-Sgoil an Òbain.
Bidh sin uile a' tachairt an dèidh caismeachd le lòchrain eadar Ceàrnag an Stèisein agus an talla.
Bho Dhihaoine an 9mh là den Dàmhair chun an 17mh bidh iomall a' Mhòid a' ruith ri taobh nam farpaisean, a' toirt a-steach chuirmean, seiseanan ciùil, bàrdachd, dannsa agus ealain eile.
Thuirt Iain Moireasdan, Àrd-oifigear a' Chomuinn Ghàidhealaich gun robh an iomall a' toirt Dualchas na Gàidhlig gu luchd-èisteachd ùr, Gàidheil is Goill còmhla.


text:
Meòrachadh is £240m a bharrachd do chomhairlean
Tha Comhairlean na h-Alba a' meòrachadh air mar as urrainnear an tuilleadh sheirbheisean a ghearradh 's lùghdachadh eile air fàire anns na buidseatan aca an dèidh na dh'ainmich Rùnaire an Ionmhais, Derek Macaoidh, Diardaoin.
Bidh aig Comhairle Ghlaschu agus Comhairle Fìobha ri £90m a chùmhnadh - le Comhairle nan Eilean Siar a' sùileachadh toll timcheall air £5m.
Tha Comhairlean na h-Alba gu mòr an urra ri Riaghaltas na dùthcha airson an cuid airgid.
Mhìnich Mgr MacAoidh ro-innleachd nàiseanta an ionmhais Diardaoin.
Gheall e £240m a bharrachd do sheirbheisean ionadail leithid iomairtean foghlaim agus sòisealta.
Ach tha cuid a' cumail a-mach gum bi sin a' fàgail nas lugha ann an sporrain nan comhairlean, leis an airgead ùr mar thà air a chomharrachahd airson sgeamaichean sònraichte.
Tha roghainn aig comhairlean Cìs na Comhairle àrdachadh 3%, an dèidh reothadh a th' air a bhith air a' chìs aig ìre nàiseanta fad bhliadhnaichean, no tuilleadh sheirbheisean a ghearradh.
Thuirt Stiùiriche an Ionmhais aig Comhairle na Gàidhealtachd, Derek Yule, gun robh dragh air gu sònraichte mun bhuaidh a bheireadh an t-aonta air seireisean ionadail.
Thuirt pàrtaidhean dùbhlain aig Holyrood gun caill comhairlean na h-Alba, ann an da-rìribh, £327m de mhaoineachadh an ath-bhliadhna.
Thuirt Mgr Yule gu bheileas fhathast a' sireadh soilleireachaidh air na figearan, ach gu bheil dragh air nach e deagh naidheachd a bhios ann.
"Gu follaiseach, tha beàrn timcheall air £30m mu ar coinneimh an ath-bhliadhna," thuirt e.
"Tha sin a' gabhail a-steach tomhais timcheall air 4% - so ma bhios an suidheachadh nas miosa na sin, fàgaidh sin gum bi a' bheàrn maoineachaidh nas motha cuideachd.
"'S e seirbheisean bunaideach a tha seo, agus ged a tha sinn a' cur fàilte air an airgead a bharrachd do dh'fhoghlam agus seirbheisean sòisealta, 's ann air na roinnean seirbheis nach eil air an dìon leis an Riaghaltas a thuiteas a' chuid as motha de na gearraidhean aig ìre ionadail."
Thuirt Ceannard Chomhairle nan Eilean Siar, Aonghas Caimbeul, gu bheil planaichean buidseat an Riaghaltais Albannaich nas miosa na bha dùil aca.
"Is coltach gun tig call maoineachaidh timcheall air £5m oirnn," thuirt e.
"Tha seo seachad air an t-suidheachadh as miosa ris an robh dùil againn, le cuid de na teachdaireachan brosnachail a bha a' tighinn a-mach - fiù 's leis an àrdachadh air Cìs na Comhairle," thuirt e.


text:
- TIOTAL
- Iain Gòrdan às a' Bhlàir Dhubh
- EXTERNAL ID
- PC_WGORDON_002_075
- ÀITE
- Am Blàr Dubh
- SGÌRE
- Am Blàr Dubh
- SIORRACHD/PARRAIST
- ROS: Urrath
- LINN
- 1940an
- NEACH-FIOSRACHAIDH
- W Gordon
- AITHNEACHADH MAOINE
- 30411
- KEYWORDS
- An Dàrna Cogadh
Prìosanaich Cogaidh
POWs
Chaidh an dealbh seo a thogail rè an Dàrna Cogaidh aig Bothan Òrd, Am Blàr Dubh Is e Iain Gòrdan am fear san dealbh. Bha Iain Gòrdan na neach-comharra (signal) anns an Dàrna Cogadh agus chaidh a glacadh le saighdearan Iapanach fhad 's a bha e a ann am Malaya. Chur e seachad trì bliadhna mar phrìosanach cogaidh mus deach a shaoradh ann an 1945. Nas fhaide air adhart, bha bùth ciùil aige, ' the Record Rendezvous' ann an Sràid a' Chaisteil ann an Inbhir Nis


text:
- TIOTAL
- Srath Pheofhair anns na làithean a dh' fhalbh
- EXTERNAL ID
- QZP40_218_P001
- ÀITE
- Srath Pheofhair
- SGÌRE
- Inbhir Pheofharain
- SIORRACHD/PARRAIST
- ROS: Fothraitidh
- DEIT
- 1899
- LINN
- 800an; 900an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31017
- KEYWORDS
- Srath Pheofhair
fuarain
uisgeachan
bailtean
leacan
clachan
pronnasg
leacan Cruithneach
na Cruithnich
an dà shealladh
fàidheadaireachd
Coinneach Odhar
zoomable
Fhuair am baile an t-ainm bhon strath anns a bheil e suidhichte.
Roimh na 1700an cha robh mòran ri fhaicinn an seo. Chaidh fuarain pronnasg a lorg anns na 1770an. B'iad na fuarain a bu fhallain ann am Breatainn agus thàinig daoine as a Roinn Eòrpa agus nas fhaide as, airson urachadh don shlàinte. Cha robh uidhir de fhèis air an àite eadar a' Chiad agus an Dara Chogadh agus dhùin a rathaid iarainn mu na 1960an.
Bha faisneachd aig Coinneach Odhar mu dheidhinn Srath Pheofhair. Thuirt e nan tuiteadh Clach na h-Iolaire (clach Chruithnich a th'anns a' bhaile) trì uairean gun deidheadh an srath fo uisge. Tha Clach na h-Iolaire air a daingneachadh le cemeant an-diugh.
Chaidh an dealbh seo a thoirt às a leabhar 'History of the Ancient Province of Ross' le Raibeart MacGilleabhàin


text:
Inbhe na Gàidhlig "fa-leth bhon EU"
Cha bu chòir gun toir a' bhòt airson an EU fhàgail buaidh dhìreach air a' Ghàidhlig a thaobh Cairt Eòrpach nam Mion-Chànan, a rèir an eòlaiche lagha eadar-nàiseanta Rob Dunbar.
Leis gur ann an urra ri Comhairle na h-Eòrpa a tha a' Chairt, seach an t-Aonadh Eòrpach fhèin, cha bu chòir atharrachadh tighinn air, tha e ag ràdh.
Ach, thuirt e gum faodadh buaidh neo-dhìreach a bhith ann a thaobh cheistean eaconamach agus eile.
"Tha inbhe na Gàidhlig stèidhichte air a' Chairt, agus air cùmhnant eile aig Comhairle na h-Eòrpa, am "Framework Covnention for the Protection of National Minorities", thuirt Mgr Dunbar.
"'S iad an dà chùmhnant eadar-nàiseanta a thaobh còirichean nan Gàidheal, còirichean na Gàidhlig, agus 's e cairtean a tha ceangailte ri Comhairle na h-Eòrpa - buidheann eadar-nàiseanta eadar-dhealaichte bhon Aonadh Eòrpach.
"Tha 47 stàit ann an Comhairle na h-Eòrpa, agus aig an ìre seo chan eil rùn aig Breatainn tighinn a-mach à Comhairle na h-Eòrpa, no gu dearbha às an dà chùmhnant sin.
"Ach cha ruig thu leas a dhol fada air Ghàidhealtachd, no anns na sgìrean dùthchail gun a bhith a' faicinn na taice a tha an t-Aonadh Eòrpach a' cumail ri leithid bun-structair agus iomadach rud eile, agus air sàilleabh sin tha mi a' smaointinn gur dòcha gum biodh buaidh neo-dhìreach air a' Ghàidhlig air sàilleabh na taic-airgid a tha a' cumail taic ris na sgìrean far a bheil daoine a' bruidhinn nam mion-chànanan," thuirt e.


text:
Slèitich ag iarraidh barrachd ùine mu thuathanas-èisg
Tha Muinntir Shlèite, san Eilean Sgitheanach, ag iarraidh barrachd ùine bho Comhairle na Gàidhealtachd gus an cuid bheachdan a chur thuca mu phlana airson tuathanas-èisg a stèidheachadh san sgìre.
Tha Marine Harvest a' sireadh cead airson an leasachaidh aig Rubha Shùdhisnis ann an Loch Slaopainn ach cha do dh'iarradh beachd bho muintir Shlèite leis nach bitheadh e taobh a-staigh chrìochan na comhairle coimhearsnachd aca.
Tha draghan ann gun dèan an leasachadh cron air an àrainneachd agus an eaconamaidh a dh'aindeoin nan obraichean a th' air an gealltainn.


text:
- TIOTAL
- Làrach Boma ann an Inbhir Uige
- EXTERNAL ID
- PC_WD_DC_001
- ÀITE
- Inbhir Ùige
- SIORRACHD/PARRAIST
- GALLAIBH: Inbhir Ùige
- LINN
- 1940an
- NEACH-FIOSRACHAIDH
- Am Baile agus Luchd-rannsachaidh a' Chogaidh
- AITHNEACHADH MAOINE
- 30211
- KEYWORDS
- Maoir rannsachaidh a' Chogaidh
An dara Cogadh
boma
bomaichean
bomadh
ionnsaigh
ionnsaighean
ionnsaigh adhair
ionnsaighean adhair
leòinteach
leòintich
Anns an deilbh seo de dh' Inbhir Uige, chithear làrach far an deach bomaichean a leigeil air tìr-mòr Bhreatainn rè an latha airson a' chiad turais anns an dara Cogadh. Air 1 Iuchar 1940, a' chiad latha de na saor-làithean sgoile, bha mòran cloinne a' cluich faisg air na bùithtean ann am Bank Row, Lower Pultneytown. Chaidh 21 sìobhaltach, 11 duine cloinne nam measg, a mharbhadh anns an sgìre seo le bomaichean a chaidh a leigeil air cidhe Inbhir Uige ach a chaidh air iomrall.
Cha deach an làrach a sgioblachadh as dèidh a' chogaidh agus is e fearann fàs a tha air a bhith ann bhon uairsin. Tha a' choimhearsnachd a-nis air maoin fhaighinn gus an làrach a cheannach agus gus Gàradh Sìthe Cuimhne a thogail. Bidh àite cluich sònraichte ann do chloinn, mar chuimhneachan air a' chlann a bhàsaich nuair a chaidh na bomaichean a leigeil. Thèid na toglaichean faisg air làimh a thogail as ùr mar ionad iomairt òigridh. Chaidh an dealbh seo a thoirt seachad le Donnchadh is Elsie Cormack.
Rinn sgoilearan à Bun-sgoil Pennyland, Inbhir Theòrsa, agallamh còmhla riuth mar phàirt de phròiseact 'Maoir rannsachaidh a' Chogaidh' ann an 2005. Chaill Elsie dithis de a peathraichean ann am bomadh Inbhir Uige


text:
- TIOTAL
- Sealladh air Stafa
- EXTERNAL ID
- QZP40_351A_2_P300
- ÀITE
- Stafa
- SGÌRE
- Muile
- SIORRACHD/PARRAIST
- EARRA-GHÀIDHEAL: Cill Ninnein 's Cille Mhoire
- DEIT
- 1776
- LINN
- 1760an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31144
- KEYWORDS
- cumaidhean creige
eileanan
Chaidh an dealbh seo a thoirt o 'A Tour in Scotland' le Tòmas Pennant. Tha sealladh air Stafa ann, eilean aig beul Loch nan Ceall, mu lethach slighe eadar rubha a tuath is rubha a deas Mhuile. 'S ann bho'n Lochlannach a thàinig an t-ainm, a' ciallachadh 'Eilean nan Colbh', a' bruidhinn air na cuilbh no stacan basalt (creag dhorch, throm bholcànach) air an eilean.
Cha robh an saoghal eòlach air an eilean gu 1772. Chaidh Sir Ioseph Banks, a bh'air an t-soitheach 'St Lawrence', air tìr ann am Muile gus fasgadh a lorg nuair a bha e air a shlighe gu Innis Tìle. Fhad 's a bha e air Muile dh'ionnsaich e bho dhuin uasal Eireannach mu Stafaigh agus cho iongantach 's a bha a bhòichead.
Chan eil duine a' fuireach air an eilean, 's tha e a-nis le Urras Nàiseanta na h-Alba. Chaidh ainmeachadh mar Thèarmann-nàdair Nàiseanta anns an t-Sultain 2001


text:
A' cur a' bhuntàta anns na feannagan taomaidh.
Tuilleadh mar seo:
Obair air a' chroit as...
Cunntas air buntàta:...
Cheangail fear boireannach...
Obair a' bhuntàta. Cunntas...
Fiosraichean - Lachlann MacLeòid
Luchd-clàraidh - Dòmhnall Eairdsidh Dòmhnallach
Geàrr-chunntas - A' cur a' bhuntàta anns na feannagan taomaidh.
Nuair a tha an taomadh deiseil tha iad a' cur a' bhuntàta - chan fheum iad ràcadh idir. Thathar a' cur nan sùilean sia òirlich bho chèile le sliobhag airson tuill a dhèanamh san fheannaig. Tha na sùilean ann an sgùird ceangailte air beulaibh an duine a tha a' cur. Tha na sùilean air am putadh sìos dha na tuill a rinneadh leis an t-sliobhaig. Tha croisean air an t-sliobhaig agus sgonnan airson a putadh dhan ùir le cas an duine a tha a' cur. Tha na sùilean a' laighe air uachdar na feamad san fheannaig. Nuair a tha iad ullamh cur airson an latha tha iad a' dùnadh nan toll le ràcan. Tha ceithir sreathan buntàta anns gach feannaig, a tha còig troighean de leud. Tha na sùilean air gearradh a-mach às a' bhutàta nan sgealban agus an còrr dhen bhuntàta (glaodhan) air a thilgeil air falbh - cha bhi iad gan toirt dha na beathaichean idir.
An dèidh a ràcadh, cha bhi iad a' dol an còir a' bhuntàta gus am bi iad ga thogail. Uaireannan, nam biodh talamh mòintich ann a bhiodh a' sgagadh, dh'fheumadh iad smùr mònadh a chur air uachdar airson na tuill a chumail dùinte. Cha bhi mòran luibhean a' fàs anns na feannagan idir.
'S e Kerr's Pink am buntàta as cumanta a bhios iad a' cur agus b' àbhaist buntàta ruadh a bhith aca. Tha aon duine ga chur fhathast. Bha buntàta geal - Bowman - cumanta ann am Paibeil is Haisgeir ach bha e trom air gaiseadh. 'S e Kerr's Pink as fhreagarraiche airson Griomasaigh ach bidh seo fhèin a' gaiseadh uaireannan. Bha buntàta dubh aca bho chionn fhada. Bidh iad a' togail a' bhuntàta le cròcan, ga chur ann am pocannan agus ga chur ann an tòrr, le sgrathan air an uachdar is tuill airson gaoth a leigeil a-steach.
Fad a' Chlàir (h:m:s) - 00:10:36
Àm Clàraidh - 1970.03.25
Cànan - Gàidhlig
Seòrsa - Fiosrachadh
Cruinneachadh - Sgoil Eòlais na h-Alba
Àireamh a' Chlàir - 8365
Àireamh an Teip Thùsail - SA1970.041
Àireamh a' Chlàir Thùsail - SA1970.41.AD
Càileachd an Fhuaime - Math
Cruth Inneal a' Chlàir - R2R
Àite Clàraidh:
Siorrachd - Siorrachd Inbhir Nis
Paraiste - Uibhist a Tuath
Eilean - Griomsaigh
Àite a' Chuspair:
Siorrachd - Siorrachd Inbhir Nis
Paraiste - Uibhist a Tuath
Eilean - Griomsaigh
Notaichean a' Chlàir -
Ceangal Maireannach - http://www.tobarandualchais.co.uk/gd/fullrecord/8365/1
Tweet


text:
Kal. Ian. ui. f., l. x. u., Anno Domini M.c.lx.u.
Tairrdelbach h-Ua Briain do innarba a righi Muman la a mac, .i., la Muircertach & sé fein do ghabail righi d'eis a athar.
Domhnall h-Ua Gilla Patraic, ri Tuaisceirt Osraighi, & Concobur h-Ua Broigthe, rí Cinn Caille & Paitin h-Ua h-Aedha, cainneal h-Ua Ceinnselaigh uile, do mharbadh do Mac Craith h-Ua Mordhai & do Laichis tria drochfhatha.
Cocadh eter Fhiru Midhe & h-Uibh Bríuin & isin chocadh-sin ro marbadh Sitriuc h-Ua Ruairc la h-Ua Ciardhai & la Cairpri.
Impudh Uladh dano for Ua Lochlainn & crech leo for h-Uibh Meith, co rucsat bú imda & co ro marbsat sochaidhe do dainibh. Crech dono leo for Ui Bresail Oirrther & crech aile for Dail Ríatai.
Sluaghadh la Muircertach h-Ua Lochlainn, eter Conall & Eogan & Airgiallu, i n-Ulltaibh, co ro airgset in tir uile, cenmothat prim-chella Uladh &
p.148co ro marbsat ár n-diairmhidhe dib, im Echmarcach, mac Mic Gilla Espuic & im h-Ua Lomanaigh{folio & column MS1 50c} & co ro ínnarbsat Eochaidh Mac Duinn Sleibhe a h-Ulltaibh & co n-darait h-Ua Lochlainn righe do Dunn Sleibhe & co n-dartsat Uladh uile a n-geill d'U Lochlainn tria nert righe.
Diarmait Mac Artan, toisech Clainne Fogartaigh, enech & eghnumh h-Ua n-Echach uile, mortuus est.
Tochustal Saxan & Gall Atha Cliath la Mac na Perisi do ghabhail forbhaisi for Bretnaibh & ro batar uile re ré leith-bliadhna ic a toghail & nír' fhetsat. Et reuersi sunt sine pace retro.
Mael Coluim Cennmor, mac Eanric, ardri Alban, in cristaidhe as ferr do bai do Gaidhelaibh re muir anair, ar deirc & aínech & crabudh, do éc.
Triallaidh Eochaidh doridhisi righi Uladh do ghabhail, co ro dichuirset Ulaidh h-e, ar h-uamhon h-Ui Lochlainn & co ro geimhlighedh h-e la Donnchadh h-Ua Cerbaill, la h-ardrigh Airgiall, tre forchongra h-Ui Lochlainn.
Sluaghadh aile la Muircertach h-Ua Lochlainn co Ceníul Eogain co h-Inis Lachain,{folio & column MS2 52c} co ro loiscet in indsi & co rus-múrsat & co tucsat Ulaidh uile a m-braighti d' U Lochlainn. Tecait iarsin Cenel n-Eogain im h-Ua Lochlainn dia tighibh, co coscur mor & co longaibh ímdaibh leo & co setaibh imdaibh archena. As-seidhe h-Ua Lochlainn d'Ard Macha. Ticc iar sein Donnchadh h-Ua Cerbaill, airdri Airgiall & Eochaidh Mac
p.150Duinn Sleibhe i comdail h-Ui Lochlainn do chuinncid righi do Mac Duinn Sleibhe, co n-darait h-Ua Lochlainn uile do Mac Duinn Sleibhe tar cenn giall Uladh uile: co n-tarait Mac Duinn Sleibhe mac cech toisigh d' Ulltaibh & a ingin féin i m-braightechus d' O Lochlainn. Ocus tuctha seoit imdha dó, im claidhiubh mic ind Iarla & co n-dorat Bairche do h-Ua Lochlainn; co n-darait h-Ua Lochlainn do h-Ua Cerbaill é. Ocus tucadh dono baile do cleirchibh Sobaill, tria rath righi h-Ui Lochlainn.
{§LATE} Domhnall Mac Gilli Patraic, ri Osraighi; Maghnus h-Ua Canannan, ri Ceineoil Conaill; & Gilla Crisd h-Ua Mail Brenaind, taisech Clainni Conchobuir, & Mac Craith h-Ua Concobuir, ri Ciarraide Luacra, mortui sunt. §


text:
Teirm-cleachdaidh
Le browsing fheàrr thu ag aontachadh ri ar Riaghailtean Cleachdaidh
Bha thu a 'cleachdadh làrach-lìn againn aig do chunnart fhèin. Cleachdadh ar-susbaint a dhèanamh aig agad fhèin faiceall agus cunnart agus gum bi sibh a-mhàin uallach sam bith airson milleadh a dhèanamh air a 'choimpiutair agad siostam no call dàta thoraidhean bho Cleachdadh an fhaidhle ar clàr na làraich. Tha thu a 'tuigsinn gum fheàrr nach eil buailteach airson sam bith dìreach no neo-dhìreach milleadh.
Chan eil gin de na th 'air a thoirt air ar làrach air a chur air frithealaichean againn.
Chan eil sinn an urra airson làraichean-lìn treas-phàrtaidh a tha ceangailte no air an ainmeachadh air ar làrach-lìn.
Chan eil cead agad ri sgàthan no an àite sam bith a luchdadh suas ar clàr na làraich. Faodaidh tu a-mhàin ga cleachdadh pearsanta agus airson neo-mhalairteach cleachdadh. Dh'fhaodadh nach eil thu reverse innleadair no de-chèile sam bith de ar n-susbaint ann an dòigh sam bith. Tha an stuth a tha air a thoirt seachad airson adhbhar foghlaim a-mhàin.
Chan eil geallaidhean airson na th 'air làraich-lìn againn. All do ghnìomhan a tha a 'cluich aig agad fhèin roghnach.
Tha ar n-cleachdaiche-susbaint a chruthachadh a chruthachadh airson neo-mhalairteach agus neo-phrothaideach adhbharan foghlaim.
Chan eil cead agad airson cleachdadh ar susbaint oifigeil frithealaichean air a thrèigsinn Riaghailtean Cleachdaidh. You làn dleastanas a ghabhail le bhith a 'dèanamh sin.
Dh'fhaodadh nach eil thu a 'cleachdadh sam bith de na làraich-lìn seo susbaint gun aonta bho na rianaire. Ma tha thu a 'dèanamh a' cleachdadh fheàrr susbaint gun cead an neach-rianachd, bidh thu buailteach airson milleadh sam bith air adhbhrachadh le bhith ga cleachdadh.
Chur a-steach a h-uile aoigh dreuchd no obair bi ar seilbh laghail. Bidh thu a 'call a h-uile còraichean gus an t-artaigil. Tha sinn a 'tha a' chòir dèidh an dreuchd ann an dòigh sam bith gun a bhith a 'cur fios.
Blog seo a chruthachadh airson adhbhair foghlaim a-mhàin.
Chan eil am faidhl hosed air an fhrithealaiche agus tha sinn air leth aig nach eil smachd orra.
A h-uile comharra-malairt, tha dlighe-sgrìobhaidh de na seilbheadairean aca fhèin.
Atharraich do na Riaghailtean Cleachdaidh
Tha rianachd a 'glèidheadh a' chòir às dèidh na th 'air an aithris seo aig àm sam bith, aig ar toil.


text:
Tha am bhocsa seo a' chleachdadh paramadair ceàr "type=kiedoonys" agus tha feum aig air ceartachadh..
Crig er daayt/am ennagh son fakin er y choadan myr v’eh ec y traa shen.
Ta ny 1 duillag eiyrtyssagh kianglt rish y choadan shoh:
Ta'n coadan shoh goaill tooilley fysseree stiagh, currit veih'n çhamraig vun-earrooagh ny yn scanreyder, as eh ymmydit dys y coadan y chroo ny y yannoo bun-earrooagh, s'liklee.
My vel y coadan ceaghlit veih'n chummey bunneydagh, foddee nagh beagh mynphoyntyn ennagh cohoilshaghey yn coadan ceaghlit.


text:
Chaidh egail luchd-cleachaidh bhataichean aig cala Inbhir Nairn nochdadh air a’ phriomh duilleag den Nairnshire Telgraph an seachdainn seo chaidh. A-reir iadsan tha cunnart ann nach bi bata sam bith faighainn a-mach no a-steach ann an uine nach bi fada. S’ann bhon taobh an iar a bhios a’ ghainmheach a’ gluasad agus air sgath sin tha iadsan a tha gearain a’ cumail a-mach gu bheil 2-3 troighean puill air urlar a’ chala.
‘S ann bho smachd Comhairle na Gaidhealtachd a tha cala Inbhir Narann agus de
bhios iadsan a dheanamh. Uill bha manaidsear nan calachan, Tony Usher, bruidhinn ris a’ phaipear agus thuirt esan gun robh iad feuchainn ri dreideireachd a chur a-steach den program obrach aca ann an 2015 no 2016 ach bhiodh sin a’ crochadh air maoineachadh.
Bidh feadhainn le bataichean a’ gearain cuideachd ciamar a chaidh taillean cala an airde a bharrachd air ire na h-atmhorachd a-rithist. A dh’aindeoin a h-uile cail a tha sin gheibhear liosta-feitheamh son aite fhaighinn sa chala.
Saoil am bi airgead ri tighinn bhon Chomhairle tarsainn 2015 no 2016 leis a h-uile trioblaid ionmhais a th’aca? A bharrachd air sin bidh feadhainn a-mach air ciamar a tha piosan de bhallaichean na cala tuiteam as an ceile agus tha cruaidh fheum air caradh siud’s a seo. ‘S e goireas air leth son choimhearsnachd a th’ann an cala Inbhir Narann agus na phairt den bun-structair turasachd. Cha bhiodh an t-aite co tarraingeach gun bhataichean na chois.
De gabhas a dheanamh? Uill tha buidheann ris an canar NICE (iomairt coimhearsnachd agus leasachaidh – Nairn Improvement Community Enterprise) son iomadh rud a dheanamh sa bhaile agus tha staid a’ chala fo an comhair. Bu toil leotha tuilleadh airgead tighinn don bhaile bho na h-ughdarrasan. Tha NICE a’ cumail a-mach nach eil Inbhir Narann faighainn a chuid cothromach de airgead phoblach. An tig dad as na comhraidhean eadar NICE agus Comhairle na Gaidhealtachd agus Iomairt na Gaidhealtachd agus nan Eilean?
Tha sealladh aig NICE son chala fada, fada na bu mhotha le ceidhean na bu fhaide agus amar-doca eile a bhiodh tairraingeach don bhataichean a dheanamh air a’ Chanal Cailleannach agus a leithid sin. A-reir NICE bu choir do 50-100 milleanan not a chuis a dheanamh son a’ phoiseact agus thigeadh piseach nach bu bheag air eaconomachd Inbhir Narann. An e aisling a tha seo no am bidh iad a’faighinn taic bhon a’ Chomhairle gus an iomairt seo a thoirt air adhart. Fiu’s nan robh na h-ughdarasan son eisteachd ris a’ bhuidheann coimhearsnachd am bi airgead ann san am ri teachd son a leithid proiseact ann an aite sam bith air a’ Ghaidhealtachd?


text:
Hiya chàirdean, cha chreid mi nach eil an saoghal gu lèir a-nise deiseil airson ...
Dìlseachd, Lughad agus Saor-thoileachas: moladh airson iomairt Gàidhlig a dh’fhaodadh obrachadh
Le cead Clò Ostaig)
Ro-ràdhTha còig bliadhna fichead bho rinneadh prìomh bhuidheann co-òrdachadh leasachadh na Gàidhlig de Chomunn na Gàidhlig.
A dh’aindeoin a h-uile iomairt a bha ann bhon uair sin gus an cànan a leasachadh, tha a’ Ghàidhlig a’ dol a dholaidh, mar a dhearbh an cunntas-sluaigh mu dheireadh ...
faic an còrr (aon dusan duilleag, tha eagal orm)
Gilleasbuig Aotrom is proud to be banned from Iomairtean Gàidhlig, "open" facebook group for "naidheachdan agus beachdan mu iomairt na Gàidhlig" (as long as the beachdan are not critical of the Gaelic establishment)


text:
Tha Google maps scraper na inneal coimeasach ùr, aotrom, cumhachdach. Bidh e a 'tarraing dàta bho dhiofar duilleagan lìn agus mapaichean Google agus a' faighinn toradh ann an cruth CSV agus JSON. Faodaidh tu làraich-lìn gnìomhachais, àireamhan fòn agus seòlaidhean post-d leis an t-seirbheis choileanta seo a tharraing gu h-èifeachdach. Tha cuid de na feartan sònraichte air an deasbad gu h-ìosal - cheap ssd vps hosting.
Le Google maps scraper, faodaidh tu baile, còd-puist, rangachadh, latitudes, fada, uair fosglaidh, agus ainmean gnìomhachais a tharraing gu furasta. Tha an tarraingiche seo a 'cuideachadh le bhith ag atharrachadh dàta amh gu foirm eagraichte agus a' sàbhaladh do ùine agus lùth. Ma tha thu sgìth de bhith a 'cruinneachadh agus a' sgrìobadh dàta làitheil agus nach eil sgilean prògramadh gu leòr agad, feumaidh tu feuchainn ri sgrìob mapaichean Google gus an obair agad a dhèanamh.
2. Ri fhaighinn ann an dà eagran:
Eu-coltach ri seirbheisean sgrìobadh àbhaisteach eile, tha Google Maps scraper ri fhaighinn ann an dà eagran sònraichte: Deasachadh coitcheann agus Demo edition. Bheir an tionndadh demo cothrom dhut am bathar-bog seo fheuchainn agus na seirbheisean a mhealtainn airson suas ri 15 latha. Cosgaidh an iris àbhaisteach agad $ 99 agus bidh e a 'fosgladh shochairean agus feartan iongantach.
3. Targaidean mìltean de dhuilleagan a h-uile latha:
Aon de na feartan as sònraichte de chraobhan mapaichean Ghoogle is gu bheil e a 'cuimseachadh suas gu 150,000 duilleag lìn gach latha agus nach eil e a' cosg rud sam bith dhut airson an t-seirbheis seo. Tha an t-inneal seo sgoinneil dha prògraman agus luchd-prògraman nach eil a 'dèanamh phrògraman agus ga dhèanamh furasta dhaibh dàta sgrapadh bho iomadh duilleag mus ceannaich iad an dreach pàighte aca.
4. A 'cur taic ri iomadh cruth:
Bidh an sgrìobair lìn adhartach no neach-tarraing dàta a' stòradh an fhiosrachaidh agad ann an cruth JSON, RSS agus CF; faodaidh tu an dàta a tha a dhìth ort fhosgladh ann an clàran Excel no cuir a-steach e dìreach gu do Drive Ghoogle.
5. Co-chòrdail agus earbsach:
Tha àireamh mhòr de bhrabhsair agus innealan sgrìobadh nach eil a 'toirt taic do iomadh brobhsair. Eu-coltach ri in-mhalairt. io agus Kimono Labs, Google maps scraper co-chòrdail ri Windows 7, Microsoft XP, Windows 8 agus Windows 10. A bharrachd air sin, tha e co-chòrdail le Google Chrome, Firefox, agus Internet Explorer agus tha e na sheirbheis earbsach.
6. A 'sealltainn na toraidhean gu ceart:
Ma tha thu airson sgrùdadh leantainneach a dhèanamh air càileachd an dàta fhad' sa tha e air a sgrìobadh, bu chòir dhut feuchainn ri mapaichean Google scraper. Tha an t-seirbheis seo a 'leigeil leat an dàta fhaicinn agus a bhith a' rèiteachadh gach mearachdan beaga leis fhèin. A bharrachd air an sin, tha e a 'toirt seachad roghainnean airson a dhol a-steach do shlatan-tomhais agus faclan-luirg eadar-dhealaichte aig an aon àm.
7. Obraich gu furasta agus gu h-iomchaidh:
Tha Google maps scraper furasta a chleachdadh agus tha eadar-aghaidh furasta a chleachdadh. Aon uair 's gu bheil thu air an roinn a thaghadh no a dhol a-steach don phrìomh fhacal agus an àite, feumaidh tu tòiseachadh air an rannsachadh agus feitheamh air na toraidhean agad airson beagan mhionaidean. Tha Google a 'mapadh earrainnean dàta freagarrach airson gach seòrsa gnìomhachas agus bidh e a' cruthachadh faidhlichean CSV glic agus leughaidh sa bhad.
8. Earrann àite sam bith, aig àm sam bith:
Faodaidh tu an inneal seo a chleachdadh air an fòn, an clàr-clàir no an siostam coimpiutaireachd agad agus faodaidh tu na gnìomhan agad a dhèanamh an àite sam bith, aig àm sam bith.Chan fheum thu dragh a dhèanamh mu na toraidhean aice. Bheir an inneal seo seachad fiosrachadh mionaideach a dh 'aindeoin dè an seòrsa inneal a tha thu a' cleachdadh agus a tha freagarrach do luchd-obrach saor-thoileach agus luchd-gnothaich. Faodaidh tu fiù 's sgrìobadh duilleagan buidhe agus duilleagan geal leis an t-seirbheis seo.


text:
Herisau
‘S e baile beag air an àirde an ear-thuath na h-Eilbheis a th’ ann an Herisau. Chaidh am baile (Herinisauva aig an àm) a chlàradh airson a’ chiad turas ann an 837. Tha e suidhichte aig 804m os cionn ìre na mara[1] faisg air an Loch Gübsensee, anns an roinn (Gearmailtis: Kanton) Appenzell Ausserhroden, dìreach 55km air falbh bho Zürich, 271km bho Ghenève agus 147Km bho Bhern, prìomh-bhaile na dùthcha.[2] Tha 15,236 duine a’ fuireach anns a’ bhaile, an 69mh baile na dùthcha a-rèir àireamh-sluaigh.[3] ‘S e Gearmailtis an cànan a tha aig a’ mhòr-chuid dhe na daoine ann an Herisau.
Daoine Ainmeil[deasaich | deasaich an tùs]
- Johannes Baumann (1874 – 1953): Ceann-suidhe na dùthcha ann an 1938.
- Hans-Rudolf Merz (1942): Ceann-suidhe na dùthcha ann an 2009.


text:
Location:
United Kingdom
Genres:
Documentary
Networks:
BBC
Description:
Aig toiseach na seachdadan, thàinig tidsear ùr a theagasg clasaichean coig, sia is seachd ann am bun-sgoil Shiaboist, tidsear le dòighean teagasg a bha gu math eadar-eàlaichte bho'n a h-uile tidsear eile a bh'air a bhi aig na sgoilearan roimhne sin. Se an tidsear, Fionnlagh MacLeòid, neo Dr Finlay, air am bi daoine eòlach mar sgrìobhadar, chraoladair, is mar fhear a tha min-eòlach air eachdraidh, nàdar agus iomadach cuspair eile. Ged a tha dà fhichead bliadhna a-nis bho dh'fhàg Fionnlagh sgoil Shiaboist, tha an dàimh eadar e fhèin agus na sgoilearan a bh'aige air a bhliadhna sin ann fhàthast. Anns a phrògram seo, tha clas Fhionnlaigh a' cruinneachadh a-rìthist agus tha Christine Mhoireasdan, aon dha na sgoilearan a bh'anns a chlas a' dol air chuairt agus a' faighneachd dè a bhuaidh a tha tidsear a-mach às an t-sreath a' toirt oirnn? A bheil a bhuaidh sin a' leantainn riunn fad as deidh dhuinn an sgoil fhàgail? Set in the early 1970s, this is the story of one year in childhood, when a teacher with radical new ideas came to teach children at Shawbost primary school on the west side of the Isle of Lewis. The teacher, Dr Finlay MacLeod is now well known as a writer, broadcaster, historian and naturalist. His approach to teaching was revolutionary in that school at that time, and led to the creation of a bond between teacher and pupil that exists to this day. Presented and produced by Christine Morrison, one of the children in Finlay's class, the programme reunites teacher and former pupils, explores Finlay's background and approach to education and the impact of his progressive teaching style on the children he taught and the adults they became.
Language:
English


text:
- TIOTAL
- Clas 'Castle' agus LMS 2805 aig seada loco Pheairt, 1920an
- EXTERNAL ID
- PC_HRS_STATIONS_001_1179
- ÀITE
- Peairt
- SIORRACHD/PARRAIST
- PEAIRT
- DEIT
- 1923; 1924
- LINN
- 1920an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27833
- KEYWORDS
- stèiseanan rèile
Tha an dealbh camara seo a' sealltainn clas 'Castle' agus LMS 2805 aig seada loco Pheairt.
Chaidh a' chiad chruthachadh de chlas 'Castle' locomotaibhean luath luchd-siubhail aig Rèile na Gàidhealtachd a thoirt a-steach ann an 1900 le Pàdraig Druiminn. Fhuaireas a' chiad sia àireamhan (àir. 140 gu 145) a chaidh a thogail le Dubs ann a Glaschu san Ògmhios a' bhliadhna sin. Fhuaireas ceithir eile (àir. 146 gu 149) a chaidh a thogail le Dubs cuideachd anns an Iucar 1902 agus a dhà eile (àir. 30 agus 35) a chaidh a thogail leis an North Britidh Locomotive Co ann an 1910 agus 1911 fa leth. Gluais iad uile gu seilbh LMS agus chaidh an toirt a-mach à seirbheis mus deach iad fo sheilbh na stàite ann an 1948.
Chaidh LMS 2805 a thogail leis an Reile Meadhan-thìre tràth anns na 1870an agus a h-àireamhachadh 990. Chan eil càil ach gun do mhair i a-steach do shealbh LMS agus chaidh a toirt a-mach à seirbheis sa Ghearran 1924.


text:
Aiseag Dhìura air tòiseachadh son an t-seusain ùir
Thòisich aiseag do luchd-coiseachd a-rithist eadar Eilean Diùra agus Taigh a' Bhealaich ann an Earra-Ghàidheal.
Bha mì-chinnt ann roimhe am biodh taic-airgid ri fhaotainn airson seusain eile.
Sguir Comhairle Earra-Ghàidheal is Bhòid taic a chur ris an aiseag an-uiridh.
Ach chaidh airgead bho Chòmhdhail na h-Alba a chomharrachadh thar an dà Shamhradh seo tighinn airson na seirbheis ann an Ath-sgrùdadh nan Seirbheisean Aiseig.
Gheibh an t-seirbheis cuideachd beagan bhon Chomhairle.
Bidh an t-seirbheis a' ruith a-nis sia là san t-seachdain, Diardaoin gu Dimàirt, dà thuras san là.
Tha muinntir Dhiùra an dòchas gun toir an t-seirbheis luchd-turais a-steach gu Taigh na Creige, agus gun toir i cothrom do na Diùraich fhèin a dhol gu Tìr Mòr.
'S iad Urras Leasachaidh Dhiùra a tha a' ruith na seirbheis, agus cosgaidh ticead aon shlighe £20.


text:
- TIOTAL
- Stèisean Bhaile Chè bhon taobh an iar, c1930
- EXTERNAL ID
- PC_HRS_STATIONS_001_847
- ÀITE
- Baile Chè
- SIORRACHD/PARRAIST
- MOIREIBH
- DEIT
- c.1930
- LINN
- 1930an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27552
- KEYWORDS
- stèiseanan rèile
Dealbh de stèisean Bhaile Chè a chaidh a thogail bhon taobh an iar mun bhliadhna 1930.
Tha stèisean Bhaile Chè air an loidhne eadar Obar Dheadhain is Inbhir Nis. Bha e aig Rathad-iarainn na Gàidhealtachd an toiseach agus is e Ceann-loidhne (junction) Bhaile Chè an t-ainm a bh' air an toiseach. 'S ann an seo a bha Rathad-iarainn na Gàidhealtachd agus Rathad-iarainn Mòr Cheann a Tuath na h-Alba (Great North of Scotland) a' tighinn ri chèile. Dh'fhosgail e san Lùnastal 1858.


text:
- TIOTAL
- HR 1 'Ben-y-Gloe' a' paidhleatadh 141 'Ballindalloch Castle' suas Bruaich An t-Sruthain An t-Ògmhios 1915
- EXTERNAL ID
- PC_HRS_TRAINS_001_053
- ÀITE
- An Sruthan
- SGÌRE
- A' Ghàidhealtachd / Siorrachd Pheairt
- SIORRACHD/PARRAIST
- PEAIRT: Blàr Athall
- DEIT
- 29 Ògmhios 1915
- LINN
- 1910an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 28109
- KEYWORDS
- locomotaibhean
trèanaichean
HR 1 'Ben-y-Gloe' a' paidhleatadh 141 'Ballindalloch Castle' suas Bruaich an t-Sruthain san Ògmhios 1915. 'S e an 11.50 m à Peairt a dh' Inbhir Nis a th' anns an t-seirbheis.
Chaidh HR 1 a thogail dha Rèile na Gàidhealtachd le Dübs & Co ann an Glaschu ann an 1898. B' e ball den chlas locomtaibhean air a bheil an t-ainm 'Small Bens' a-nis a bh'innte An dèidh a' bhuidhneachaidh b' e LMS 14397 a bh' innte agus lean i ann an seirbheis gur an deach a toirt a-mach à seirbheis sa Ghearran 1949. Dh'fhàg i an ionad-obrach leis an ainm 'Ben Nevis' ach cha b' fhada gus an deach sin atharrachadh. Rè a beatha bha a h-ainm air a litreachadh 'Ben y-Gloe' agus Ben y'Gloe'.


text:
- TIOTAL
- Clàradh Chàraichean Chataibh NS 343 gu NS 350, Cèitean gu Iuchar 1920
- EXTERNAL ID
- Z_GB232_CS_3_9_1P48
- ÀITE
- Cataibh
- SIORRACHD/PARRAIST
- CATAIBH
- DEIT
- 1920
- LINN
- 1910an
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 4631
- KEYWORDS
- Cataibh
Clàradh Chàraichean Chataibh
càraichean
carbadan
baidhsagailean-motair
Clàradh Chàraichean Chataibh NS 343 gu NS 350, Cèitean gu Iuchair 1920
Tha àireamh clàraidh gach càr sa Chlàr, còmhla ri ainm agus seòladh an neach-seilbh, modail a' chàir, seòrsa agus dath a' chàir, a chuideam gun luchd air, ciamar a bhios e air a chleachdadh, ceann-là a' chlàraidh agus, far a bheil e iomchaidh, ceann-là a chaidh a dhubhadh às.
Chaidh càraichean a chlàradh do George Robert Martin, John Couper, William Wallace Sutherland, Henrietta Mary Sutherland, John Munro, Andrew Henry, Nelson Cameron Sclater, John Orrock Levack agus William Grant.
NS343 NS344 NS345 NS346 NS347 NS348 NS349 NS350


text:
Comhairle na h-Eaglaise Brice
'S e comhairle ionadail a tha ann an Comhairle na h-Eaglaise Brice a tha a' deiligeadh leis an Eaglais Bhreac.
Bailtean is Clachanan[deasaich | deasaich an tùs]
- An t-Sròn Dhubh
- Ceann Fhàil
- Drochaid Abhainne
- Brightons
- Poll Mhonadh
- Redding
- Reddingmuirhead
- Rumford
- Sliabh Mhanainn
- Standburn
- Wallacestone
- Westquarter
- Allandale
- Baile nan Cnoc
- Drochaid Bhuinne
- Denny
- Dennyloanhead
- Dunipace
- Haggs
- Longcroft
- Camelon
- An Eaglais Bhreac
- Hallglen/Glen Village
- Woodlands
- Inbhir Ghrainnse
- Airth
- Lèirbert
- Leathann
- Stenhousemuir
- Coille Tor
Comhairle Arcaibh | Comhairle Aonghais | Comhairle Baile Dhùn Dè | Comhairle Baile Dhùn Èideann | Comhairle Baile Ghlaschu | Comhairle Baile Obar Dheathain | Comhairle Chrìochan na h-Alba | Comhairle Siorrachd Dhùn Breatann an Ear | Comhairle Siorrachd Dhùn Breatann an Iar | Comhairle Dhùn Phris is Ghall-Ghàidhealaibh | Comhairle na Eaglaise Brice | Comhairle Earra-Ghàidheal agus Bhòid | Comhairle nan Eilean Siar | Comhairle Fhìobha | Comhairle na Gàidhealtachd | Comhairle Inbhir Chluaidh | Comhairle Lodainn an Ear | Comhairle Lodainn an Iar | Comhairle Lodainn Mheadhanaich | Comhairle Mhoireibh | Comhairle Pheairt is Cheann Rois | Comhairle Siorrachd Àir a Deas | Comhairle Siorrachd Àir an Ear | Comhairle Siorrachd Àir a Tuath | Comhairle Siorrachd Chlach Mhanann | Comhairle Siorrachd Lannraig a Deas | Comhairle Siorrachd Lannraig a Tuath | Comhairle Siorrachd Obar Dheathain | Comhairle Siorrachd Rinn Friù | Comhairle Siorrachd Rinn Friù an Ear | Comhairle Shealtainn | Comhairle Shruighlea |


text:
Dìth sheirbheisean a' call òrdan
Tha companaidhean ann an Leòdhas a' gearain gu bheil iad a' call òrdan agus airgid le cho tric 's a tha am bàta-bathair, am Mùirneag, air a bhith na tàmh bho chionn ghoirid.
Dhearbh Caledonian Mac a' Bhriuthainn nach do sheòl an aiseag ach dusan turas bho thill i san Dùbhlachd.
Bha obair leasachaidh ga dèanamh oirre sa Phòlainn.
Dh'iarr CalMac gun deadh an leisgeul a ghabhail airson an duilgheadais a th' air a bhith ann leis an t-seirbheis.
Mì-thoileachas
Bidh am Mùireag a' seòladh eadar Steòrnabhagh agus Ulapul tron oidhche.
Chaidh an t-seirbheis a' stèidheachadh a dh'aona-ghnothach do luchd-bathair.
Ach tha mì-thoileachas ann le ìre na seirbheis.
Bho thill i air 20mh an Dùbhlachd chaidh an t-aiseag a chur dheth 12 turas ri linn na droch thìde.
Chaidh a chur dheth ochd tursan eile air sgàth thrioblaidhean teicnigeach.
Cha do sheòl i ach 12 turas.
Chan eil companaidhean a tha an urra ris an t-seirbheis seo, airson gnothaichean fhaighinn gu Tìr Mòr, idir toilichte.
A' call òrdan
Bhruidhinn BBC Naidheachdan ri dà chompanaidh a bhios a' reic fheusgan.
Tha an dà chompanaidh a' cur stuth a dh'Inbhir Nis neo Glaschu agus bidh làraidhean eile gan coinneachadh airson an luchd aca thoirt gu ceann a deas Shasainn.
Mur an seòl am Mùirneag cha tèid aca air stuth fhaighinn chun nan làraidhean seo, agus le sin chan fhaigh iad an t-airgead a bha iad a' sùileachadh son an òrdain.
Thuirt aona chompanaidh gun do chaill iad òrdugh.
Dh'innis companaidh dhaibh nach b'urrainn dhaibh cumail orra a' ceannach bhuapa leis nach robh cinnt ann gum faigheadh iad an stuth.
Tha an dà chompanaidh eileanach ag ràdh nach eil an t-aiseag eile à Leòdhas, an Isle of Lewis, agus aiseag na Hearadh freagarrachadh dhaibh.
Aiseag Ùr
Dh'aidich CalMac nach eil ìre na seirbheis bhon Mhùirneag air a bhith aig an ìre a bu mhiann leis an luchd-cleachdaidh sna beagan sheachdainnean mu dheireadh.
Tha am Mùirneag aig CalMac air màl agus thuirt iad gu bheil iad air leigeil fhaicinn dhan chompanaidh leis a bheil i nach eil iad idir toilichte leis na trioblaidean teicnigeach a th' air a bhith ann bho chionn ghoirid.
Ach thuirt iad nach robh càil ann a b'urrainn dhaibh a dhèanamh mun droch shìde.
Bidh am Mùirneag aig CalMac air màl gu ruige an Damhair 2013.
Thèid i an uair sin a-mach à seirbheis.
Tha dùil aig Cal Mac aon bhàt-aiseig mòr a chur air an t-slighe eadar Steòrnabhagh agus Ulapul a bhios a' giulain chàraichean agus làraidhean.


text:
- TIOTAL
- Iarrtas chun Bhùth-chungadair airson puinnsean
- EXTERNAL ID
- Z_HCD_DOC_0017
- ÀITE
- Abhairnis, Nòsdaidh
- SGÌRE
- Taobh an Iar Dheas Rois
- SIORRACHD/PARRAIST
- ROSS AND CROMARTY: Lochalsh
- DEIT
- 1912
- LINN
- 1910an
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 7398
- KEYWORDS
- litir
bùth-chungadair
puinnsean
Stèidhich Donnchadh Mac a' Phearsain a' bhùth-chungadair ann an Caol Loch Aillse ann an 1912, agus chan e a-mhàin gun robh e a' reic stuthan co-cheangailte ri obair chungadair mar bruisean-fhiaclan is siampù ach fiosrachadh mu thurasachd, cairtean-puist agus bathar togail-deilbh chamara.
Mar a chithear an seo, gheibhear cungaidhean bheathaichean on bhùth cuideachd. Chan eil e air innse, ge-tà, dè na dh'fheumar de phuinnsean "to kill a large collie dog instantaneously"
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Skye and Lochalsh Archives


text:
- TIOTAL
- Clachan na thobhtaichean, Inbhir iogain, Gleann Comhann
- EXTERNAL ID
- GB1796_859_20_0320
- ÀITE
- Inbhir Iogain
- SGÌRE
- Ceann a Tuath Latharna
- SIORRACHD/PARRAIST
- EARRA-GHÀIDHEAL: Liosmòr 's An Apainn
- LINN
- 20l
- CRUTHADAIR
- M E M Donaldson
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 9985
- KEYWORDS
- Gleann Comhann
Bidean nam Bian
Aonach Eagach
Buachaille Eitibh Mòr
tobhtaichean
clachanan
beanntan
luchd-coiseachd
luchd-sreap
Chaidh an dealbh seo a thogail sa chiad leth den 20mh linn le M.E.M. Donaldson, agus chì thu ann sealladh de chlachan na thobhtaichean aig Inbhir Iogain, Gleann Comhann, agus Bidean nam Bian agus Aonach Eagach ris a' chùl.
Tha Gleann Comhann a' ruith dhan àird an ear o thràighean Loch Lìobhain gu Mòinteach Rainich. Tha druim an Aonaich Eagaich a' lìonadh taobh a tuath a' ghlinn, agus tha cuid den bheachd gur e seo an t-àite as duilghe a dhìreadh air làmhan is casan air feadh tir-mòr Alba. Tha an taobh a deas nas ìsle agus Bidean nam Bian ga lìonadh, agus Buachaille Èite Bheag na shìneadh air ais gu ruig Gleann Èite agus Buachaille Èite Mhòr air an taobh a deas uachdrach. Tha luchd-coiseachd is luchd-sreap nam beanntan glè dhèidheil air an sgìre.
Rugadh tè nan dealbhan-camara, Mary Ethel Muir Donaldson ann an 1876 agus thàinig i don Ghàidhealtachd mu 1908. Shiubhail i fad is farsaing air a' Ghàidhealtachd an iar agus a tuath, a' sgrìobhadh is a' togail dhealbhan. Eadar 1912 is 1949 sgrìobh i iomadh leabhar air dualchasan agus eachdraidh shòisealta na sgìre. Chaochail i ann an taigh-eiridinn ann an Dùn Èideann ann an 1958 agus chaidh a tìodhlacadh anns an Òban
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
A' feitheamh gus am faic iad
Cha do chuir na thuirt Nicola Sturgeon aig Holyrood an-dè iongnadh air duine sam bith.
Chan fhaca mi an liosta ceannachd ro làimh.
Ach bha na cumhachdan ùra a dh'iarr i ann an dubh is geal air duileagan manifesto an SNP.
A bharrachd air na tha a' tighinn gu Holyrood mar thoradh air proiseas Chomisein Mhic a' Ghobhainn, dh'innis am prìomh mhinistear gun robh sreath de chumachdan ùra a dhìth air Alba.
Nam measg bha smachd air a' bhun-thuarasdal, an àireachas nàiseanta, cìsean gnìomhachais, sochairean sòisealta agus polasaidh co-ionnanachd.
Às dèidh don SNP taic mhòr fhaighinn airson an liosta sin an t-seachdain a chaidh nach feum Dàibhidh Camshron gabhail ris?
Coire
Tha cuid de Thòraidhean air a bhith a' moladh gum bu chòir fada a bharrachd chumhachdan a thoirt do dh'Alba - a' dol faisg air Devo Max - mar fheagairt do na thachair aig an taghadh.
An uair sin, canaidh iad, dh'fheumadh Holyrood dleastanas a ghabhail airson an t-airgead a chosgas i.
Agus - nas tarraingiche buileach do luchd an Aonaidh - 's dòcha gum biodh aig an SNP cuid dhen choire a ghabhail airson cho-dhunaidhean doirbhe air cosgaisean poblach.
Ach is follaiseach, nach eil Mgr Camshron air an aon rabh.
Mar sin, chan eil dùil agam ri gluasad mòr bhon phrìomhaire nuair a choinnicheas e ri Nicola Sturgeon ann an Dùn Èideann a-màireach.
An àite sin, feuchaidh i ris an uallach a chur air ais air an SNP.
"Gun fheum"
Tha dùil gun dearbh Mgr Camshron gum bi bile gus cumhachdan ùra a thoirt do Holyrood anns an Òraid a bheir a' Bhanrìgh seachad an ceann cola-deug.
Bidh sin stèidhichte air molaidhean Choimisein Mhic a' Ghobhainn.
An-diugh thuirt Comataidh an fhèin-riaghladh aig Holyrood nach robh an dreach dhen bhile a chaidh fhoillseachadh ron taghadh gu feum sam bith.
Ach 's e plana an riaghaltais ùir aig Westminster Bile na h-Alba fhoillseachadh agus an uair sin iarraidh air a' bhuidhinn nàiseantaich anns na Cumantan feuchainn ri atharrachadh anns a' phàrlamaid air an dòigh àbhaistich.
A dh'aindeoin cho mòr is a tha a' bhuidheann, chan urrainn dhaibh sin a dhèanamh gun taic bho phàrtaidhean eile.
Agus, le mòrchuid aig Dàibhidh Camshron rud sam bith nach toil leotha a dhiùltadh.
Cunnart
Tha Àireamh a Deich a' tomhas nach bi Nicola Sturgeon airson darna reifreann a ghairm ma tha cunnart ann gun cailleadh i e.
Mar a chuireadh e le aon neach air Sràid Dhowning, b' e siud a' chairt as fheàrr nan làimh.
Mar sin, ged a fhuair an SNP 50% dhen bhòt aig an taghadh - agus 95% de na suidheachain - fhad 's nach eil mòrchuid de dh'Albannaich a' cur taic ri neo-eisimeileachd, chan eil iad a' faicinn adhbhar mòr airson tòrr a thabhainn.
A dh'aindeoin sin, tha Mgr Camshron airson sealtainn gu bheil e airson riaghladh le urram agus 's ann air sgàth sin gum bi e a' dol air an itealan gus tadhail a dhèanamh air a' phrìomh mhinistear a-màireach.
Tha luchd an SNP an seo a' creidsinn gur e mearachd a bhiodh ann do Mhgr Camshron gun chàil a thabhainn.
Ach mura h-urrainn dhaibh uallach a chur air, tha an dòchas gu fàs an t-uallach airson neo-eisimeileachd aig an taigh.


text:
Tormod - Na Bheachd Fhein/Norman - In His Own Words
An interview with the late renowned Gaelic singer Norman MacLean, who passed away in August 2017, and which was given shortly before his 80th birthday in 2016.
Tormod MacIlleathain - duine iongantach aig an robh tàlant gun samhail, agus a dh'fhàg dìleab phrìseil. Na sheinneadair, cliùiteach Gàidhlig, na shàr phìobaire, na sgrìobhadair, agus na chleasaiche a chuir comadaidh Gàidhlig mu choinneamh a' mhòr shluaigh le 'Tormod air Telly' sna seachadan, 's iomadh car is toinneamh a bha ann am beatha Thormoid. Ach chuir e seachad na bliadhnaichean mu dheireadh ann an Uibhist - làithean toilichte, sona agus sòlasach. Ann an agallamh sònraichte se a comharrachadh leth cheud bliadhna ann an showbiz, a chaidh a chlàradh goirid ron ceithear ficheadamh co-là breith aige, thug Tormod sùil air ais air a bheatha gu fosgailte agus leis an toinisg air a bheil sinn uile eòlach, agus le gàire agus las na shùilean fhathast.


text:
- TIOTAL
- Loch Obha is Caisteal Chaol a' Chùirn o Chnoc a' Gheòidh
- EXTERNAL ID
- QZP40_1103_P002
- ÀITE
- Loch Obha
- SGÌRE
- Ceann a Deas Latharna
- SIORRACHD/PARRAIST
- EARRA-GHÀIDHEAL: Gleann Urchaidh 's Innis
- LINN
- 1830an
- CRUTHADAIR
- John Fleming
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31420
- KEYWORDS
- caistealan
lochan
cnuic
beanntan
rubha
eileanan
Tha Loch Obha na laighe an ear-dheas air an Òban agus, le fad de cha mhòr 24 mìle (38cm), 's e an loch fìor-uisge as fhaide ann an Alba. Tha e glè chaol, dìreach mìle ann an leud ann an àiteachan. San dealbh seo tha sealladh ann o Chnoc a' Gheòidh aig bun Beinn a' Bhuiridh, a tha na phàirt den bheinn mhòir, Beinn Cruachan.
Sna seann làithean 's e bacadh nàdarra a bh' ann an Loch Obha, a' dìon Chaimbeulaich Earra-Ghàidheil o an naimhdean gu tuath. Tha tobhtaichean Chaibeil Innis Fhadhail, Caisteal Fhionn-chàirn agus Caisteal Chaol a' Chùirn rin lorg ann an Loch Obha, a bharrachd air iomadach seann chrannag. Tha an loch cuideachd ainmeil air a bhreac dhonn fhiadhaich.
Tha Caisteal Chaol a' Chùirn na shuidhe air rubha beag, uaireigin na eilean, ann an Loch Obha, mu mhìle dhan iar air Dail Mhàilidh. 'S ann on 15mh linn a tha an caisteal agus chaidh a thogail le Cailean Caimbeul, ciad Tighearna Ghleann Urchaidh. Ann an 1861 Chaidh Sir Iain Caimbeul Ghleann Urchaidh a dhèanamh na Chiad Iarla Bhràghad Albainn agus sna 1690an dh'atharraich e an caisteal gus am biodh e na ghearastan a bha comasach air 200 saighdear a chumail.
Chaidh an caisteal a chur gu feum na ghearastan leis an riaghaltas aig àm ar-a-mach nan Seumasaich ann an 1715 is 1745 ach a dh'aindeoin spàirn nan Caimbeulach, cha cheannaicheadh an riaghaltas an caisteal bhuapa. Ann an 1740 dh'fhàg na Caimbeulaich Caisteal Chaol a' Chùirn agus ghluais iad gu Caisteal a' Bhealaich (Caisteal Bheul Thatha) agus na h-oighreachdan aca ann an Siorrachd Pheairt. Ann an 1760 bha Caisteal Chaol a' Chùirn air a bhriseadh cho dona le buille dealanaich gun do thrèigeadh e gus an deach e na thobhta. O na 1950an tha e fo chùram Alba Eachdraidheil.
'S ann bho 'The Lakes of Scotland' le Iain Fleming a thàinig an dealbh seo


text:
- TIOTAL
- HR 53 taobh a-muigh an t-seada, Liabost
- EXTERNAL ID
- GB1796_RAILWAYSLIDES_987_168_33
- ÀITE
- Liabost
- SGÌRE
- Gallaibh a Deas
- SIORRACHD/PARRAIST
- GALLAIBH: Latharan
- LINN
- 1900an
- NEACH-FIOSRACHAIDH
- Taigh-tasgaidh is Gaileiridh Ealan Inbhir Nis
- AITHNEACHADH MAOINE
- 11701
- KEYWORDS
- rathaidean-iarainn
treanaichean
còmhdhail
stèiseanan dùinte
seann stèiseanan
reachdas
rathaidean-iarainn aotrom
loidhnichean duinte
rathaidean-iarainn duinte
locothan
einnseinnean
smuid
loidhne na Gaidhealtachd a tuath
loidhne a' chinn a tuath
Anns an deilbh seo, chithear HR 53 'Lybster' taobh a-muigh seada-einnsein Liaboist.
Ann ann 1890, gus àite an einnsein tanca clas 'Belardrum' 2-2-2 'Strathpeffer' (HR12) a bha a' fàs aosta a ghabhail, thog Rathad-iarainn na Gàidhealtachd einnsean tanca dìollaid ùr aig an ionad-obrach aca, Loch Gorm ann an Inbhir Nis. Bha co-chur rothan 2-2-2 aige cuideachd agus chaidh ainmeachadh 'Strathpeffer' cuideachd. B' e 13 an àireamh thùsail a bh' air ach chaidh ath-àireamhachadh 53 san t-Sultain 1899. Chaidh ath-thogail le goileadair ùr agus tancaichean cliathaich ann an 1901 agus chaidh ath-ainmeachadh mar 'Lybster' sa Chèitean 1903 nuair a chaidh a ghluasad a dh' obrachadh air Rathad-iarainn Inbhir Ùige is Liabost a bha air ùr chrìochnachadh. Chaidh ath-àireamhachadh a-rithist ann an 1919, an turas seo gu 53 A agus ghluais e gu sealbh LMS mar 15050. Chaidh a thoirt à seirbheis san Dùbhlachd 1929.
Dh'fhosgail Rathad-iarainn Inbhir Ùige is Liaboist air costa an ear Ghallaibh 1 Iuchar 1903. Bha stèiseanan ann ann an Thrumster, Ulbster, Clyth Meadhanach, Occumster agus Liabost a bharrachd air stadan (halts) ann an Welsh's Crossing, Roster Road agus Parkside.
B' e Liabost an treas port sgadain as motha ann an Alba uair às dèidh Inbhir Ùige agus Baile nam Frisealach agus b' e gnìomhas an èisg am prìomh adhbhar airson na loidhne seo.
Chaidh an rathad-iarainn dùthchail seo a thogail fo Achd nan Rathad-iarainn Aotrom (Light Railways Act) 1896, achd a bha ag amas air an lìonra-rèile a leudachadh ann an sgìrean dùthchail tro bhith ga dhèanamh nas fhasa is nas saoire rathaidean-iarainn ùra a thogail.
Bha an loidhne neo-eisimeileach ach chaidh na trèanaichean a ruith às leth na companaidh le Rathad-iarainn na Gàidhealtachd. Chaidh an rathad-iarainn a ghabhail thairis leis an LMS ann an 1923. Ruith na trèanaichean mu dheireadh air an loidhne ann an 1944.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Highland Photographic Archive


text:
Seo a-nis. Bha eadar-theangachadh againn air seo roimhe, ach bha sinn a’ faireachdainn gun robh an t-àm ann tionndadh gu tur ùr a sgrìobhadh a tha nas fhaisge air cainnt Ghàidhlig làitheil. ‘S e obair dhùbhlannach agus inntinneach a bha innte. Tha briathrachas ann nach lorgar ann am faclair sam bith, agus ‘s cinnteach gum b’ urrainn dhut ar cuideachadh gus dòighean nas fheàrr fhaighinn air stuth a chur an cèill (dìreach cuir post-d thugainn!). Chuireadh e iongnadh air cuid, ach tha feadhainn againn le Gàidhlig (agus cànanan Ceilteach eile anns a’ Chaidreachas Anargach). Gu tric, tha sinn mothachail air dealachadh eadar obair phoileataigeach radaigeach agus saoghal beag snog na Gàidhlig. Ach, dhuinne tha ath-bheothachadh cànanach cruaidh-cheangailte ri a bhith ag eagrachadh airson saoghal eadar-dhealaichte, saoghal far a bheil daoine nas cudromaiche na nithean is airgead, far a bheil beartas is cumhachd ga roinn eadarainn agus far am bi cànanan is cultaran a bha uair gus a bhith air am mùchadh a’ cinntinn as ùr. Agus carson nach cuir sinn ar cuid Gàidhlig gu feum air rudan cho cudromach ri ar-a-mach? Chan eil ann an seo ach toiseach, a chàirdean!
Amasan agus Prionnsapalan
1. Tha an Caidreachas Anargach na eagrachadh de dh’anargaich a tha ag aithneachadh strì nan clasaichean nar comann-sòisealta agus an dearg fheum a tha againn air cruth-atharrachadh radaigeach no rèabhlaid. Tha sinn airson cur às do rangachd uile gu lèir, agus a bhith ag obair gus saoghal a chruthachadh gun chlasaichean idir.
2. Tha calpachas stèidhichte air a’ chlas-riaghlaidh a’ gabhail brath air a’ chlas-obrach. Ach tha neo-ionannachd agus cleachdadh airson prothaid cuideachd rim faicinn ann an gnothaichean co-cheangailte ri cinneadh, gnè, gnèitheachd, slàinte, comas agus aois, agus anns na dòighean seo bidh cuid den chlas-obrach a’ gabhail brath air cuid eile. ’S ann a bhios buidhnean fo anacothrom air an neartachadh le a bhith ag eagrachadh dhaibh fhèin agus air seòl a bheir dùbhlan do dhàimh-chumhachd shòisealta is eaconamach. Cha tèid againn air ar n-amasan a choileanadh gus an sguir sinn a chumail cumhachd thairis air càch a’ chèile aig ìre phearsanta cho math ri poileataigeach.
3. Tha sinn a’ làn chreidsinn gu bheil e deatamach do strì nan clasaichean a bhith a’ sabaid an aghaidh shiostaman-ainneirt, leithid gràin-chinnidh agus gnè-thaobhachd, a bhios a’ sgaradh a’ chlas-obrach. Cha ghabh Comannachd-Anargach cruthachadh fad ’s a tha na seòrsaichean seo de neo-ionannachd is anaceartas air mhaireann. Airson a bhith èifeachdach anns na strìthean eadar-dhealaichte an aghaidh ainneart, an dà chuid sa chomann-shòisealta agus am measg a’ chlas-obrach, uaireannan bidh againn ri eagrachadh gu neo-eisimileach mar dhaoine a tha fo anacothrom air sgàth gnè, gnèitheachd no comas. Ach b’ fheàrr leinn gun dèan sinn sin mar mhuinntir a’ chlas-obrach agus chan ann tro iomairtean eadar clasichean a bhios a’ cleith dhiofaran susbainteach ann an cumhachd is inbhe, agus nach dèan sìon dhuinn. Cha tig fìor shaoradh ach tro a bhith a’ cur às do chalpachas.
4. Chan eil sinn idir a’ cur taic ri ideòlas ghluasadan a tha ag iarraidh saoradh nàiseanta, is iad a’ cur an ìre gu bheil ùidh choitcheann aig bosaichean agus an clas-obrach an aon àite mu choinneimh ceannsachadh bho muigh. Tha sinn gun teagamh a’ cur tacsa ri strìthean a’ chlas-obrach an aghaidh gràin-chinnidh, murt sluaigh is chinnidhean agus sgrios chultaran a bharrachd air colonachd phoileataigeach is eaconomach. Ach tha sinn a’ toirt ceann do dh’oidhirp sam bith clas-riaghlaidh ùr a stèidheachadh. ’S ann a tha sinn a’ diùltadh riochd sam bith de nàiseantachd, leis nach eil seo ach a’ gluasad nan sgaraidhean anns a’ chlas-obrach eadar-nàiseanta. Chan eil dùthaich aig a’ chlas-obrach agus feumaidh sinn cur às don a h-uile crìoch nàiseanta.
5. Aig an aon àm ’s a bhios e a’ gabhail brath air agus a’ cìosnachadh a’ mhòr-chuid de dhaoine, tha calpachas cuideachd a’ bagairt sgrios do-chreidsinn air feadh an t-saoghail tro chogadh agus milleadh na h-àrainneachd.
6. Chan eil e air chomas dhuinn calpachas a chrìochnachadh às aonais rèabhlaid, agus thig seo mar phàirt de dh’aimhreit eadar na clasaichean. Feumaidh an clas-riaghlaidh a bhith air a thilgeil sìos uile gu lèir airson commanachd-anargach a choileanadh. Leis nach bi an clas-riaghlaidh deònach cumhachd a leigeil seachad gun iad a’ cleachdadh làmhachas-làidir, bidh an rèabhlaid-sa na àm de dh’fhòirneart a thuilleadh air saoradh.
7. Chan urrainn aonaidhean, air sgàth an nàdair fhèin, a bhith nam buill-acainn airson cruth-atharrachadh rèabhlaideach a’ chomainn-shòisealta. ’S ann a tha iad ag obrachadh mar phàirt de chalpachas, is e a’ gabhail riutha. Mar sin, cha tèid aca air calpachas a thilgeil sìos. Bidh aonaidhean-ciùird a’ sgaradh a’ chlas-obrach (eadar daoine fastaichte agus gun obair, eadar ceàrd agus dleastanas, obraichean le trèanaidh agus gun trèanadh, msaa). Tha fiù ’s aonaidhean sindeacaiteach air an cuingealachadh le nàdar bunaiteach an aonaidh. Tha aonadh sam bith feumach air smachd a chumail air a bhallrachd gus an urrainn dha rèite a dhèanamh le manaidsearachd. ’S e an t-amas a tha aca, tro cho-rèiteachadh, ìre nas cothromaich de dhubh-shaothrachadh a chosnadh don luchd-obrach. Bidh leas no ùidhean nan ceannardan is riochdairean an-còmhnaidh eadar-dhealaichte bhuainne. Dhà-rìribh, ’s e ar nàmhaid a tha ann an clas nam bosaichean, agus ged a bhios sinn a’ sabaid airson cor-obrach nas fheàrr bhuapa, feumaidh sinn cumail air chuimhne gun urrainn dhaibh piseach sam bith a bhuannaich sinn a thoirt air falbh uaireigin eile. ’S e cur às do thràilleachd an tuarastail a bu chòir a bhith againn mar phrìomh amas. Chan fhaigh sinn sin tro na h-aonaidhean. Air an làimh eile, chan eil sinn ag argamaid gum b’ fheàrr do dhaoine aonaidhean a thrèigsinn gus am bi suidheachadh rèabhlaideach ùr a’ fàgail nach eil feum sam bith annta. Dh’fhaodadh gun toir iomairtean am measg nam ball àbhaisteach neart don chlas air fad agus don strì airson comannachd anargach. ’S e a tha gu tur cudromach, gun eagraich sinn còmhla sinn fhìn, ag argamaid gum bi strìthean an luchd-obrach fon smachd aca fhèin.
8. Chan urrainn saoradh brìoghmhor tachairt ach tro fhèin-eagrachadh a’ chlas-obrach aig ìre gu math farsaing. Tha sòisealtas chomannach-anargach a’ ciallachadh chan ann a-mhàin gum bi daoine ag obair ri chèile gu co-ionannach ach gum bi iad a’ gabhail pàirt gu h-èasgaidh gus an sòisealtas sin a chruthachadh agus a ruith rè agus às dèidh na rèabhlaid. Aig amannan de dh’aimhreit agus còmhstri, bidh aig daoine ri an eagrachaidhean rèabhlaideach fhèin a chur air bhonn a tha fo chumhachd a h-uile duine a tha an sàs annta. Bidh na structaran fèin-riaghlach seo taobh a-muigh smachd nam pàrtaidhean poileataigeach, agus annta gheibh sinn tuigse air iomadach leasan bunaiteach air eagrachadh dhuinn fhìn.
9. Bidh sinn mar anargaich ag eagrachadh anns gach raon beatha airson cur ri atharrachadh sòisealta bhon bhonn, sin agad: am pròiseas rèabhlaideach. Tha sinn a’ creidsinn gu mòr gu bheil eagrachadh anargach làidir deatamach airson pàirt a ghabhail ann an seo. Eu-coltach ri sòisealaich is comannaich, mas fhìor, eile chan eil sinn ag iarraidh cumhachd do ar n-eagrachadh. ’S ann a tha sinne dhen bheachd nach tèid aig rèabhlaid a dhèanamh ach gu dìreach leis a’ chlas-obrach fhèin. Ach ron sin, tha feum ann air eagrachaidhean a bhios a’ coiteachadh agus ag argamaid gu bheil roghainn eile ann, a’ sgaoileadh bheachdan agus dhòighean-obrach comannach-anargach. Bidh sinn a’ gabhail pàirt ann an strì mar comannaich-anargach, agus bidh sinn ag eagrachadh air stèidh caidreachais no gu feadarail. Seach a bhith a’ dèanamh co-fharpais ri buidhnean eile, tha sinn ag iarraidh gluasad anargach is rèabhlaideach a tha aonaichte.
10. Chan eil sinn a’ curt taic ri creideamh eagraichte agus cultasan, ach ’s e sgrùdadh adhbharach is reusanta a tha againn air comann-sòisealta a’ chalpachais. Tha e air chomas dhuinne, an clas-obrach, an saoghal atharrachadh tro ar saothair fhìn. ’S ann a bhios a bhith ag adhradh raon spioradail nach urrainnear dearbhadh, no a bhith a’ creidsinn ann an aonachd creideimh eadar clasaichean, dìreach gar mealladh agus a’ lagachadh oidhirpean gus ar saoradh fhìn. Tha sinn dubh an aghaidh beachd sam bith gum bi daoine air an cuideachadh le cumhachd os-nàdarra air choireigin. ’S ann a tha sinn ag obair airson saoghal far nach eil daoine feumach air creideamh tuilleadh.
Ùraichte 6 Iuchair 2013.


text:
Airgead a bharrachd do sgeama taic nan taighean croite
13 Am Màrt 2017 Ùraichte aig Ùraichte aig
Chuir Riaghaltas na h-Alba £600,000 a bharrachd ri sgeama taic nan taighean croite.
Thuirt Rùnaire na h-Eaconamaidh Dùthchail, Fearghas Ewing gu robh seo a' ciallachadh gu robh £2m a-nis sa phoit airson na h-ath bhliadhna ionmhais.
A' bruidhinn aig co-labhairt bhliadhnail Caidreachas Croitearachd na h-Alba air a' Chomraich thuirt Mgr Ewing gu robh ath-sgrùdadh ga dhèanamh air na riaghailtean a thaobh cò a tha airidh air an taic airgid.


text:
Saor-laithean, gad dheanamh ceart gu leor!
Madonna - Saor-la (direach mar Co-La-Breith Sona Dhut (Tha mi a' ciallachadh an Orain le Stevie Wonder) Bha An t-Oran seo a' ruith trom eanchainn air Dihaoine.
Na Waterboys - Orain As Fhearr 1981-1990, gu h-araidh, "Na Buail an Droma" agus "Anam" (An creids sibh gun cuala mi an t-oran seo air program criogaid aon trup, nuair a rinn na Sasannaich a' chuis air na Bengallaich an-uiridh!)
Led Zeppelin - Ceithir Samhlaidhean - Abair Clasaig! Nuair a chunnaic mi Plant ro Nollaig, chlucih e "a'gol gu Caligornia" agus "Ceithir Maidean".
Gunnaichean is Rosan - Acras airson Sgrios, Bho Thoseach gu Crioch, lan deoch, lan bheatha, lan drabasta! De eile tha sibh ag iarraidh? Gu ha-raidh Failte Don Jungle agus Banrigh Rocaid!
Dr Dre - 2001, ‘s fhearr leam seo na An Cronaic, ged tha sin math cuideachd.


text:
Leasachadh air Sràid na h-Acadamaidh
Tha dòchas gun tèid fear de phrìomh rathaidean baile Inbhir Nis ath-bheothachadh.
Dh'innis Comhairle na Gàidhealtachd gu bheil a-nis £3m aca airson Sràid na h-Acadamaidh a leasachadh.
Dh'fhaodhadh gun tòisich an obair tràth an ath-bhliadhna.
Tha Comhairle na Gàidhealtachd air a bhith fad bhliadhnaichean mòra a' feuchainn ri leudachadh agus leasacahdh a dhèanamh air an t-sràid, ann am meadhan a' bhaile.
Tha gu leòr de bhùithdean na sràide a-niste dùinte, tha na toglaichean feumach air càradh, agus coltas robach dha-rìribh air an t-sràid, am beachd muinntir a' bhaile.
Ach leis a' Chomhairle air faisg air £1.5m fhaighinn on Chrannchur Nàiseanta air an t-seachdain seo chaidh, tha dùil gum faod an leasachadh a dhol air adhart, agus a-niste còrr is £3m ann an stòras mu choinneimh.
Thuirt fear de chomhairlichean a' bhaile, Ridseard Laird, gun cum e cosnadh ris na ceudan de dhaoine.
Tha e an dòchas cuideachd gun tàl e barrachd dhaoine dhan sgìre sin den bhaile.


text:
Sgrùdadh neo-eisimeileach air SAC
Dh'innis Riaghaltas na h-Alba gun tèid sgrùdadh neo-eisimeileach a dhèanamh air an fhianais shaidheansail 'son sgìre ghlèidhte mhara SAC a stèidheachadh ann an Caolas Bharraigh.
Thuirt an riaghaltas gun d'fhuair iad an stiùireadh mu dheireadh bho Dhualchas Nàdair na h-Alba (SNH) mun ghnothach, is gu bheil SNH a' moladh gun tèid SAC a stèidheachadh.
Fhuaireadh cuideachd aithisg mun cho-chomhairleachadh phoblach a rinneadh air na planaichean.
Thuirt an riaghaltas gur e an àireamh de ghearainnean a fhuair iad, agus cho farsaing 's a bha na freagairtean, a bu choireach gum bi sgrùdadh neo-eisimeileach a-nise ann.
Àrrainneachd
"Tha àrainneachd shònraichte ann an Caolas Bharraigh agus 's ann air sgàth sin a tha sinn a' beachdachadh air SAC a stèidheachadh ann," thuirt Ministear na h-Àrainneachd, Pòl Wheelhouse.
"Tha sinn ge-tà, air an t-uabhas de bheachdan fhaighinn mun seo, feadhainn a tha a' togail ceist mun fhianais shaidheansail a rinneadh.
"Mar sin, gus am bi dealbh slàn agam mus dèan mi co-dhùnadh, dh'iarr mi sgrùdadh neo-eisimeileach air an fhianais shaidheansail.
"Tha mi airson taing a thoirt do SNH 'son an aithisg fharsaing a rinn iad agus dh'iarr mi orra a sgaoileadh.
Co-dhùnadh
"Nuair a tha an sgrùdadh seo seachad beachdaichidh mi air an fhiosrachadh air fad - a' gabhail a-steach fhreagairtean bhon cho-chomhairleachadh - mus dèan mi co-dhùnadh.
"Ma 's e is gun toir mi cead 'son SAC, faodaidh muinntir na coimhearsnachd a bhith cinnteach gun tèid cothromachadh a ruighinn eadar glèidhteachas agus na feumalachdan sòisealta, eaconomach is culturail aca fhèin," thuirt e.
Tha na planaichean 'son sgìrean SAC air a bhith connspaideach bho thùs is iasgairean gu sònraichte ag ràdh gun toireadh iad fìor dhroch bhuaidh air a' ghnìomhachas aca.
Thathas an dùil gun tèid an sgrùdadh neo-eisimeileach a chrìochnachadh ro dheireadh 2012.


text:
- TIOTAL
- Stiùiridhean airson an Treana Rìoghail
- EXTERNAL ID
- Z_KIGHF_7_13
- LINN
- 1880an
- NEACH-FIOSRACHAIDH
- Taigh-tasgaidh Dualchas na Gàidhealtachd
- AITHNEACHADH MAOINE
- 7462
- KEYWORDS
- treanaichean
Treana Rìoghail
sanasan
rèilean
còmhdhail
Rìoghalachd
clàran-ama
Clàr-ama is Stiùiridhean airson an Treana Rìoghail eadar Obar Dheathain is Bealadair air Disathairne 21mh Cèitean 1881.
'S e seo clàr-ama airson slighe an Treana Rìoghail eadar Obar Dheathain-Gobhal Chnoc an Aisig gu stèisean Bhealadair. Tha stiùireadh àraid ann airson an Treana Rìoghail is treanaichean eile air an rèile an là sin. Tha 'Stiùiridhean Sònraichte Coitcheann' fo 'n stiùireadh àraid, le fiosrachadh mu thèarainteachd is smèideadh a dhèanadh an turas furasda.
'S e W Moffat, an Àrd Mhanaidsear ann an Obar Dheathain, a chuir an sgrìobhainn a-mach.
Bha Ban-rìgh Bhioctoria dèidheil air tighinn dhan Ghàidhealtachd, is bha mòran ùidh anns an àite air sgàth nan tadhalan aice


text:
Ball-coise ionadail an deireadh sheachdain
Tha dà gheam ann an Lìog Leòdhais is na Hearadh air an deireadh sheachdain seo, is tha iad le chèile a' tòiseachadh aig 18:30 oidhche Haoine.
Tha United a' cluich sgioba nan Loch agus am Bac a' cur fàilte air an Rubha.
Tha aon gheam a-nochd ann an Uibhist, is Southend a' cluich Beinn nam Faodhla aig 18:30.
Disathairne tha Uibhist a Tuath thall ann am Barraigh aig 12:00 is nas fhaide air an fheasgar aig 17.30, tha Eirisgeidh a' cur fàilte air Saints an Iochdar, sgioba a tha gun phuing a chall thuige seo am bliadhna.
Tha na geamaichean air fad ann an lìog an Eilein Sgitheanaich Disathairne aig 18:00.
Tha na geamaichean sin mar a leanas;
Slèite agus an Strath an aghaidh an t-Shruthain
Stafainn an aghaigh Ghlinn Eilge
Juniors Phort Rìgh an aghaidh a' Chaoil
Dùn Bheagain an aghaidh Phort Rìgh


text:
Bòrd na Gàidhlig a' sireadh ceathrar bhall
Tha ceathrar bhall ùra gan sireadh airson Bòrd na Gàidhlig agus cha leigear a leas a bhith làn-fhileanta sa chànan airson am faighinn.
Tha am Bòrd a' lorg dhaoine aig a bheil sgilean aig ìre ro-innleachdail, a thuilleadh air tuigse agus eòlas air ionmhas is rannsachadh. Tha tuarastal còrr is £6,000 sa bhliadhna an cois na h-obrach, sin airson obair trì là gach mìos.
Thuirt Cathraiche a' Bhùird, Iain Caimbeul, gum feumadh tomhais mhath de Ghàidhlig a bhith aca, ach nach leigeadh iad a leas a bhith làn-fhileanta.
"Tha am Bòrd airson dèanamh cinnteach gu bheil an doras fosgailte dhan a h-uile duine.
"Tha beagan adhartais air tighinn sna bliadhnaichean a chaidh seachad, gu h-àraidh le foghlam agus le daoine ag ionnsachadh na Gàidhlig, ach tha tòrr mòr ri dhèanamh fhathast, 's tha dleastanas air buill a' Bhùird airson dèanamh cinnteach gu bheil prìomhachasan a' Phlana Nàiseanta air an coileanadh," thuirt Mgr Caimbeul.
Do dhaoine aig a bheil ùidh san obair, gheibhear tuilleadh fiosrachaidh air làrach-lìn Appointed for Scotland no faodar post-d a chur gu Iain Caimbeul aig iain.caimbeul@gaidhlig.org.uk.


text:
- TIOTAL
- Sràid Àrd Chinn a' Ghiùthsaich
- EXTERNAL ID
- HC_PLANNING_04_013_0985
- ÀITE
- Cinn a' Ghiùthsaich
- SIORRACHD/PARRAIST
- INBHIR NIS: Ceann a' Ghiùthasaich 's Innis
- DEIT
- 24 Ògmhios 1976
- LINN
- 1970an
- CRUTHADAIR
- T. Kenneth MacKenzie
- NEACH-FIOSRACHAIDH
- Roinn Dealbhaidh Chomhairle na Gàidhealtachd
- AITHNEACHADH MAOINE
- 14875
- KEYWORDS
- bùthan
Tha an dealbh camara seo a' sealltainn cuid de na bùthan ann an Sràid Àrd Chinn a' Ghiùthsaich. Tha an ceimigear a' sanasachd film 'Kodak' agus camarathan a thuilleadh air bùth ceimigeir. An ath dhoras tha 'Homelands Dairy' agus Bùth èisg Barrons agus Measan Ùr. Nas fhaide sìos an t-sràid tha Dallas' airson seudraidh agus bathar àraid.
'S e baile beag suidhichte ann an leth àrd Gleann Spè ann am Bàideanach agus Srath Spè a th' ann an Cinn a Ghiùthsaich. 'S e ainm Gàidhlig a th' ann a' ciallachadh 'ceann na coille ghiùthsaich'. Bha an tuineachadh tùsail, air a chuairteachadh le coille ghiùthsaich, air a dhèanamh na Bhorgh Baranach ann an 1464. Chaidh ath-dhealbhachadh mar bhaile dealbhaichte le Diùc Ghòrdain ann an 1799.
Fhuair turasachd agus gnothachasan ionadail togail nuair a thàinig an rèile ann an 1869 agus chaidh raon goilf fhosgladh ann an 1890. Chaidh Comannn na Camanachd, a tha a' riaghladh iomain ann an Alba, a stèidheachadh ann an Cinn a' Ghiùthsaich ann an 1893